Juniorke Srbije otputovale u Bečej\nJUNIORKE – PRIPREME ZA BŠ 2010. I EP 2010.\nŽenska juniorska reprezentacija Srbije otputovala je danas posle podne u Bečej, gde će trenirati do 12. jula, u okviru priprema za za Balkansko prvenstvo 2010, koje će se odigrati u Banjaluci, u Bosni i Herecgovini od 11. – 15. avgusta i za XXII EP 2010, koje će se odigrati od 03. – 12. septembra u Zrenjaninu i Nišu.\nItalija slavila posle pet setova\nPodmlađena reprezentacija Srbije pretrpela je prvi poraz u B grupi Svetske lige 2010, ali i osvojila jedan bod. Italija je večeras u Firenci, u drugoj utakmici III vikenda, savladala Srbiju sa 3:2, po setovima 21:25, 25:20, 25:18, 20:25 i 15:13, posle 111 minuta igre.\nTestiranja u ponedeljak i utorak – pripreme u Bečeju\nZoran Kovačić, prvi trener ženske juniorske rerpezentacije Srbije saopštio je spisak igračica (20), koje će se pripremati za Balkansko prvenstvo 2010, koje će se odigrati u Banjaluci, u Bosni i Herecgovini od 11. – 15. avgusta i za XXII EP 2010, koje će se odigrati od 03. – 12. septembra u Zrenjaninu i Nišu. U ponedeljak i utorak reprezentativke će biti testirane u Republičkom zavodu za sport u Beogradu, a u utorak posle podne će otputovati u Bečej, gde će trenirati do 12. jula.\nStrana 1192 od 1235


Predstavljen projekat “Promocija Zvečana kao turističke destinacije” - Radio Kosovska Mitrovica\n1. November 2019, 15:53 -> 18:09\nProjekat “Promocija Zvečana kao turističke destinacije” koji će u predstojećem periodu NVO “Radio Mitrovica Sever” realizovati u saradnji sa Opštinom Zvečan, predstavljen je danas u Kosovskoj Mitrovici. Ovaj projekat odvija se u sklopu „Regionalnog programa lokalne demokratije na Zapadnom Balkanu (ReLOaD)“ koji finansira Evropska unija, a sprovodi Program Ujedinjenih nacija za razvoj (UNDP).\nProjekat su predstavili koordinator projekta Maja Fićović, predstavnik Opštine Zvečan Stevan Đokić i urednik serijala radijskih emisija koje će u okviru projekta biti emitovane na Radiju Mtrovica Sever Ivana Vanovac.\nCilj ovog projekta je stvaranje preduslova za održivi socio – ekonomski razvoj kroz unapređenje turističke infrastructure i jačanje usluga vezanih za turizam koje se baziraju na prirodnim, kulturnim i istorijskim vrednostima regiona, rečeno je na promociji.\nSa druge strane, istakao je Đokić, razvoj turizma označio bi i ekonomski prosperitet celokupne privredne strukture, jer bi to otvorilo veliki prostor za ekonomsko osnaživanje pre svega malih i srednjih preduzeća, posebno onih koja posluju u domenu ugostiteljstva i proizvodnje hrane.\nSam projekat podrazumeva multidisciplinaran pristup, a mediji su jedan od ključnih instrumenata koji će dati ogroman doprinos afirmaciji turističkih potencijala ove opštine.\n“Opština Zvečan nam je ukazala poverenje da naš medij realizuje šest radijskih emisija u kojima ćemo pokušati da predstavimo Zvečan kao potencijalno veoma zanimljivu turističku destinaciju. Zvečan to jeste, ali je decenijama taj potencijal bio potisnut velikim ekonomskim i industrijskim značajem koji mu je Trepča davala” rekla je Fićović.\nVanovac kaže da će se tokom pripreme emisija insistirati na afirmaciji najvećih znamenitosti opštine koje su nosioci stabilnog i kontinuiranog dobrog turističkog plasmana, a pritom, kroz razgovore sa ljudima angažovanim na polju ugostiteljstva i proizvodnje hrane, došli bi do saznanja koje su to slabe tačke u čijem osnaživanju Opština može da pomogne.\nPredstavljanju projekta prisustvovali su predstavnici medija i nevladinih organizacija.\n12. October 2021, 12:57 -> 18:07\n19. November 2020, 15:53 -> 18:07\n5. November 2020, 13:54 -> 18:08


PSG: Batinaši ispred zgrade Predsedništva imaju slične manire kao oni čije interese štite – NovostiDana.rs\nPSG: Batinaši ispred zgrade Predsedništva imaju slične manire kao oni čije interese štite\nPredstavnik omladine Pokreta slobodnih gradjana (PSG) Stefan Simić ocenio je danas da napad na organizatora protesta „Jedan od pet miliona“ Srdjana Markovića ispred Predsedništva Srbije predstavlja još jedan znak slabosti „režima koji puca pod pritiskom“ i zatražio odgovornost za osobe koje su ga napale.\n„PSG želi da pruži podršku Srdjanu Markoviću, koji je pretučen sinoć od strane nepoznatih lica, kada je pokušao da dostavi zahteve nezadovoljnih gradjana koji šetaju osam meseci širom Srbije. Kao odgovor na slobodno izražavanje nezadovoljstva usled lošeg stanja u državi i društvu, još jedan student je pretučen i to je vrlo poražavajuća slika naše stvarnosti“, naveo je Simić u saopštenju.\nOn je od nadležnih zatražio da utvrde ko su osobe koje su čuvale zgradu Predsedništva od gradjana Srbije i pesnicama udarale Markovića s ledja i u glavu, dok je „mirno demonstrirao“.\n„Pomenute osobe nisu bile uniformisane, niti su pokazale svoje službene legitimacija, ako ih uopšte poseduju. Očigledno da postupaju u skladu sa manirima onih čije interese štite nasiljem. Tražimo da se javnosti saopšti na osnovu čega su te osobe bile u zgradi Predsedništva, kao i ko im je izdao nalog da batinaju gradjane Srbije. Zahtevamo da se odgovorna lica privedu i da se protiv njih pokrene postupak u skladu sa zakonom“, dodaje se u saopštenju.


SOS aplikacija – podrška žrtavama porodičnog nasilja - Zvornicki.ba\nSOS aplikacija – podrška žrtavama porodičnog nasilja\nGrad Zvornik podržao je promociju SOS aplikacije za podršku žrtvama porodičnog nasilja. Fondacija „Ženski centar“ Trebinje i još dvanaest organizacija iz cijele BiH pokrenule su četvrti besplatni kanal komunikacije sa žrtvama porodičnog nasilja i to SOS aplikaciju. Do sada je bilo moguće da žrtve putem telefona, elektronske pošte ili na sastanku zatraže podršku i prijave nasilje nad njima.\nNovi kanal komunikacije SOS aplikacija omogućava žrtvama porodičnog nasilja da putem ovog banera instaliraju besplatnu aplikaciju za pametne telefone kako bi na ovaj način prijavili nasilje nad njima putem „taster panike“ u trenutku kada se nasilje dešava, ali i dobijanje psiho-socijalne podrške, pravne pomoći i drugih adekvatnih informacja. Žrtve nasilja same biraju organizaciju koja im može pružiti taj vid podrške i pomoći.\nPartnerske organizacije u ovom projektu su “Ženski centar” Trebinje, “Lara” Bijeljina, “Udružene žene” Banjaluka, “Budućnost” Modriča, “Le-Women” Livno, “Incijativa građana/ki Mostar”, “Maja” Kravica, „Ženski interaktivni ruralni centar“ Istočno Sarajevo, „Žene sa Une“ Bihać, „Vive Žene“ Tuzla, „Fondacija lokalne demokratije„ Sarajevo, “Udruženje/Udruga socijalnih radnika SBK/KSB” i “Centar ženskih prava” Zenica.


Prijavite se i budite dio Telenor Foruma mladih 2015.\nO TELENORU NOVOSTI NOVOSTI I SAOPSTENJA PRIJAVITE SE I BUDITE DIO TELENOR FORUMA MLADIH 2015.\nGlobalna inicijativa kompanije Telenor usmjerena je na okupljanje mladih budućih lidera u Oslu, na temu „Znanje za sve“\n19. avgust 2015. – Telenor poziva mlade iz Crne Gore da se prijave za treći Telenor Forum mladih, koji se održava u Oslu u decembru 2015. godine. Forum organizuje Telenor grupa u saradnji sa Nobelovim centrom za mir.\nSvi zainteresovani koji imaju između 18 i 28 godina, gaje strast prema podsticanju društvenih, ekonomskih i/ili ekoloških promjena u svojoj zajednici, posjeduju dobro znanje engleskog jezika i zanimljivo mišljenje o tome kako digitalna komunikacija utiče na društvo, mogu da se prijave za učešće na Forumu. Rok za prijave je ponedjeljak, 21. septembar 2015. godine, do 17:00 časova.\nStručnost u oblasti telekomunikacija nije obavezna, ali se od kandidata očekuje da napišu esej od 300 riječi i odgovore na jedno od tri postavljena pitanja, koja se odnose na ovogodišnju temu Foruma: „Znanje za sve“.\n„Uz pomoć Telenorovog Foruma mladih, okupljamo mlade ljude iz nordijskih zemalja, Evrope i Azije i pružamo im mogućnost da razmijene mišljenja i poglede na izazove i prednosti koje donosi ovaj novi svijet u kom smo sve više povezani tehnologijom. Drago nam je što imamo priliku da pošaljemo i dva učesnika iz Crne Gore da participiraju na Forumu i pružimo im jedinstveno iskustvo“, saopštili su iz kompanije.\nFinalni izbor dva kandidata iz Crne Gore koji će putovati u Oslo biće povjeren međunarodnom selekcionom panelu, koji će činiti predstavnici građanskog sektora i Nobelovog centra za mir, kao i akademici i rukovodioci Telenor grupe. Putne troškove, uključujući hranu i smještaj dva odabrana kandidata, pokriva kompanija Telenor.\nViše detalja o Telenorom Forumu mladih možete naći na sajtu www.telenor.me.


U pripremi turniri i treninzi: Predstavnici NSBiH obišli migrantske kampove u Bihaću – Sport Centar U pripremi turniri i treninzi: Predstavnici NSBiH obišli migrantske kampove u Bihaću – Sport Centar\nKonferencija pod nazivom „Integracija migranata kroz fudbal“ održat će se u hotelu „Safir“ u Bihaću 26. juna 2020. godine.\nKonferencija je uvod u istoimeni projekat Nogometni savez BiH odobren od UEFA-e, u okviru kojeg su predviđene različite radionice, treninzi, turniri i edukacioni programi.\nS tim u vezi voditelj projekta Dženan Đipa i stručna saradnica za razvoj fudbala NSBiH Ivana Vlaić obišli su danas migrantske kampove „Borići“, „Bira“ i „Sedra“ u Bihaću.\n„Svjesni smo činjenice da je većina migranata preživjela težak životni period, te da dolaze iz zemalja zahvaćenim ratom, tako da kroz fudbal želimo da im bar malo unaprijedimo kvalitet života“, govori voditelj ovog prijekta Dženan Đipa.\n„Danas smo obišli tri kampa gdje smo se uvjerili da postoje svi neophodni uslovi da ovaj projekat sprovedemo u djelo. Kroz sport je mnogo lakše stvoriti nova prijateljstva, uklopiti se u sredinu i povezati sa ljudima“, nastavlja Đipa i dodaje da je na ovaj način moguće razbiti i predrasude o njima jer će projekat obuhvatiti sve od deset do 30 godina starosti, bez obzira na vjersku i nacionalnu pripadnost, boju kože ili spol.\nProjekat će trajati do naredne godine a realizovat će ga NSBiH u saradnji sa lokalnim zajednicama. Cilj je prije svega omogućiti migrantima bavljenje sportskim aktivnostima kroz koje bi se lakše i brže integrisali u društvenu sredinu.\nNa sutrašnjoj konferenciji u ime NSBiH će učestvovati direktor sektora za sport Elmir Pilav, voditelj projekta Dženan Đipa i Ivana Vlaić, te predstavnica IOM-a u BiH Kristina Šešlija, a svoja iskustva će putem video linka podijeliti i Des Tomlinson iz Fudbalskog saveza Irske (FAI), Kurt Wacher i David Hudelist predstavnici fairplay – Initiative for Diversity & Antidiscrimination iz Austrije, kao i kolege iz regiona.\nNa konferenciju su pozvani i predstavnici relevantnih institucija i ministarstava iz Unsko-sanskog kantona, te članovi Nogometnog saveza USK-a, udruženja nogometnih sudija i instruktora USK, a pozivi su upućeni i na adrese klubova NK Jedinstvo, OFK Bihać, FK Lrajina, NK Krajišnik.\nintegracija migranata kroz fudbalnfsbihnogometni savez bih


Radio BIR - Organizacija Marša mira prelazi u nadležnost Memorijalnog centara Srebrenica - Potočari\nOrganizacija Marša mira prelazi u nadležnost Memorijalnog centara Srebrenica - Potočari\nFri 1 Nov, 2019\nPremijer Federacije Bosne i Hercegovine Fadil Novalić sastao se danas, u sjedištu Federalne vlade u Sarajevu, s novim direktorom i predsjednikom UO Memorijalnog centra Srebrenica - Potočari, Emirom Suljagićem i Šefketom Hafizovićem.\nNa sastanku je razgovarano o budućim aktivnostima vezanim za Memorijalni centar, poput istraživačkih projekata, međunarodne saradnje, te planiranoj međunarodnoj konferenciji povodom obilježavanja 25 godina od genocida u Srebrenici.\nDogovoreno je da čelnici Memorijalnog centra u narednom periodu odrede dugoročne i kratkoročne mjere koje će, zajedno s zahtjevima za podršku, dostaviti Vladi Federacije BiH na razmatranje.\nIzmeđu ostalog, danas je istaknuto da organizacija aktivnosti vezanih za obilježavanje genocida u Srebrenici treba biti centralizirana i pod vodstvom Memorijalnog centara Srebrenica - Potočari, pa će tako i organizacija Marša mira biti u nadležnosti tog centra.\nMemorijalni centar zvanično je otvoren 2003. godine, kada je ukopano prvih 600 identificiranih žrtava genocida, a dosad su u Potočarima ukopane ukupno 6.643 žrtve genocida, saopćeno je iz Vlade FBiH.\nIz Potočara za Vukovar krenulo oko 20 učesnika Marša mira\nMemorijalni centar Srebrenica-Potočari - Projekt sjećanja na žrtve genocida\nZajednički projekt Federalnog ministarstva i Memorijalnog centra Potočari\nMore in this category: « Ozvaničen početak pripremnih radova na izgradnji Bloka 7 Solak:Zemljotres nije pouzročio veće štete »


srbijasport.net - Vesti - Srpske lige - Proleće u bojama "optičara"\nNedelja, 09.05.2021 22:32\nPosle preležane korone trener Teleoptika, Albert Nađ, sutra se vraća redovnim obavezama u Zemunelu. Na pet utakmica uspešno ga je zamenio Miroslav Čermelj, tako da su "optičari" za to vreme stekli kapitalnu prednost od deset bodova ispred prvog pratioca Brodarca. Na proteklih devet utakmica zabeležili su sedam pobeda i dva remija. Statistika dovoljno govori u prilog lidera, koji su najefikasniji i najmanje su primili golova u Srpskoj ligi, Beograd. Kako to igra Teleoptik objašnjava Albert Nađ.\n- Ostvarili smo rezultate koje niko nije očekivao, i sve zasluge pripadaju momcima i deci. Odlikuje nas brzina, agresija, brza transformacija, težimo da do protivničkog gola stignemo sa što manje dodira sa loptom, time ćemo sprečiti rivala da se namesti u bloku. Pozadi igramo tvrdo, čvrsto i taktički disciplinovano u težnji da sačuvamo naš gol, mada ne mogu biti zadovoljan jer smo na prethodna četiri susreta primili četiri gola - objašnjava Albert Nađ, i napominje da je Teleoptik razvojni klub, koji stvara igrače za Partizan. Kad budu stasali, kaže, moraju imati pobednički mentalitet i shvatiti da se greške ne praštaju.\nU narednom kolu, u ponedeljak, snage će odmeriti lider i Stepojevac Vaga, dve najuspešnije ekipe u nastavku prvenstva.\n- Stepojevac Vaga je dobila dosta utakmica u poslednje vreme, u prethodnom kolu OFK Beograd. Imamo izvesnih problema sa kažnjenim i povređenim igračima, ali koga nema, bez njega se može, i potražićemo rešenje u preostalom igračkom kadru - naglašava naš sagovornik i tvrdi da će se, uprkos teškom raspiredu, boriti do kraja kako bi uvećali prednost.\nSrpske lige Muškarci Srpska liga Beograd Teleoptik Srbija Grad Beograd Zemun


• Ministar obećao pomoć kulturi (1)\nMinistar kulture, informisanja i informacionog društva Predrag Marković obećao je pomoć somborskim institucijama kulture u obeležavanju jubileja i pobobljšanju infrastrukture.\nMinistar Predrag Marković kazao je u ponedeljak u Somboru da nije zadovoljan količinom sredstava koja su tokomm prošle godine na konkursima odobrena institucijama kulture u gradu. Njemu je tokom sastanka sa zamenikom gradonačelnika Veljkom Stojnovićem predočeno da je za projekte somborskih ustanova kulture potrebno obezbediti dodatna sredstva: za izgradnju letnje scene Narodnog pozorišta potrebno je 30 miliona dinara, za zamenu prozora na Gradskom muzeju tri miliona, dodatni prostor u Istorijskom arhivu tri miliona dinara, Kulturnom centru Laza Kostić za džez festival pola miliona i milion za sanaciju krova, Gradskoj biblioteci za obnovu fonda knjiga 3.350.000 dinara. Ministar kulture Predrag Marković izjavio je da je obavešten da predstoji obeležavanje stogodišnjice stvaralaštva Milana Konjovića. - Milan Konjović je svetski, srpski i somborski slikar, tim redom. Obavestio sam direktora Mrakovića da ćemo obeležavanje jubileja početi velikom izložbom u Parizu. Ministar Marković obišao je radove na rekonstrukcij depoa u Galeriji Milan Konjović i kazao da će ministarstvo obezbediti novac neophodan za protivpožarnu zaštitu u galeriji, ukoliko Grad Sombor pokrije građevinske radove na rekonstrukciji. U Gradskoj biblioteci priređena je prezentacija projekata koji su u planu i aktivnosti na digitalizaciji knjižnog fonda. Ministar je izjavio da Sombor kao centar kulture mora imati veći i širi značaj od trenutnog.\ntriletrip @ Uto, 01.11.2011. 03:58\nbiljana keskenović gradska biblioteka karlo bijelicki kulturni centar laza kostić ministarstvo kulture informisanja i informacionog društva narodno pozorište sombor predrag markovićveljko stojnović sombor


Mel Gibson i zvanično optužen za vožnju u pijanom stanju\nSkoro nedelju dana pošto je uhapšen u Kaliforniji, protiv američkog glumca i producenta (rođen u državi Njujork, odrastao u Australiji) Mela Gibsona i zvanično je podignuta optužnica zbog vožnje u pijanom stanju.\nKako javlja agencija AP, ukoliko bude osuđen, Gibson bi mogao da bude kažnjen i sa šest meseci zatvora, ali za prvi prekršaj ovakve vrste obično se dobija uslovna kazna. Gibson je uhapšen u Malibuu, prošlog petka, pošto ga je policija zaustavila zbog prebrze vožnje, posle čega je prema tvrdnjama zvaničnika, Gibson uputio policajcima pretnje i anti-semitske opaske i okrivio Jevreje za sve ratove u svetu.\nPre dva dana, američka TV mreža ABC otkazala je planirani dogovor da sa Gibsonom pravi mini-seriju o holokaustu. Inače, Gibson se javno izvinio zbog svog ponašanja, a svoje komentare nazvao je "zlobnim" i "paradom pijanstva". Pedesetogodišnji glumac u ponedeljak je saopštio da se prijavio u program za lečenje od alkoholizma.


Emisija MALAC ZNALAC - TV program Srbija\n„Malac Znalac“ je interaktivna TV igra za djecu.\nMalac znalac je novi projekat Radio Televizije Republike Srpske namijenjen djeci, ali u njemu mogu uživati i odrasli. Svake sedmice od ponedjeljka do četvrtka od 19:05 časova gledaoci će moći da učestvuju u kvizu, a najspretnije nagrađuje prijatelj kviza, Nova Banka.\nGlavna dnevna nagrada je 20 maraka, a igrači koji budu imali manje dobiće promotivni materijal prijatelja kviza-Nove Banke. Sedmična nagrada je 50, a mjesečna 100 konvertibilnih maraka.\nNovčane nagrade igrači će dobiti na štednu knjižicu, a ukoliko nastave da štede u banci i popune album sa sličicama, učesnici kviza stiču pravo da učestvuju u nagradnoj igri u kojoj je glavna nagrada putovanje u Diznilend!!!


Podrška Evropske unije upravljanju migracijama u Republici Srbiji Zajedničkom akcijom do čistog školskog dvorišta u Bujanovcu - Podrška Evropske unije upravljanju migracijama u Republici Srbiji\nBujanovac, 29. avgust 2018. – Predstojeći početak nove školske godine u OŠ „Branko Radičević“, koja je u prethodnoj školskoj godini primila više od 25 dece migranata, obeležen je volonterskom akcijom.\nUređen je prilaz školi i školskom dvorištu sakupljanjem i odlaganjem otpada, uređeni su travnjak i sportski teren.\nU volonterskoj akciji čišćenja i uređenja školskog dvorišta učestvovali su predstavnici Kancelarije za mlade u Bujanovcu, lokalno stanovništvo sa predstavnicima lokalne samouprave, izbeglice i migranti iz Prihvatnog centra u Bujanovcu, osoblje OŠ „Branko Radičević“ i nekoliko međunarodnih agencija koje pružaju podršku migrantima i primajućim zajednicama u Srbiji.\n„Ovo je bila veoma lepa zajednička akcija i rado sam se odazvao. Moja ćerka pohađa ovu školu, lepo je prihvaćena. Moja poruka bi bila da među nama nema razlika“, kaže Reza Seyedi (Iran), jedan od roditelja migranata koji je učestvovao u ovoj akciji.\nJavno komunalno preduzeće „Komunalac“, koje je dobilo novo vozilo smećar i opremu za rukovanje otpadom kroz Podršku Evropske unije opštinama koje su primile migrante, podržalo je ovu akciju, kao i Komesarijat za izbeglice i migracije.\nPored toga, svesrdnu podršku pružili su i članovi Kancelarije za mlade iz Bujanovca, čiji predstavnik Gezim Murati ističe da im je bilo zadovoljstvo što su učestvovali i što mogu da pomognu izbeglicama i migrantima, kao i školi koja prihvata svu decu. Želja im je, kako kaže, da pomognu i druge slične inicijative u budućnosti.\nDogađaj je održan u okviru Podrške Evropske unije upravljanju migracijama u Republici Srbiji.


Odlazak ljudi više se ne može zaustaviti\noslobodjenje.ba - 12 days ago\nNa kraju 2019. imali smo oko 120 registrovanih biznisa i trenutno radimo na njihovom opstanku, kaže MarkušBosna i Hercegovina, znamo to svi, u ovom trenutku mnogo više izvozi ljude nego robu, a privlačenje investicija nam baš i ne ide najbolje. Strane investicije, smatra to Ranko Markuš, ekonomski stručnjak i voditelj Projekta za zapošljavanje mladih YEP, trebamo privući boljim poslovnim okruženjem. Poticaji - Prema posljednjoj analizi Svjetske banke o poslovanju, od 190 zemalja svijeta BiH zauzima 90. poziciju, odnosno posljednje smo rangirana evropska zemlja na toj listi. Kad su u pitanju investicije, imamo dvije vrste investitora - one koji već posluju u BiH i nekako plivaju, dok oni drugi ne smatraju BiH interesantnom za ulaganje, pa se odlučuju za ulaganje u zemlje regiona, kazao je Markuš u razgovoru za O kanal i Oslobođenje. Što se tiče poticaja za zapošljavanje, Markuš kaže kako njih trenutno nudi Zavod za zapošljavanje, te pojedina ministarstva, ali smo daleko od ključnih poticaja koji bi privukli strane investitore. S obzirom na to da su poticaji za zapošljavanje u našoj zemlji mali, sve veći broj građana odlazi vani, najviše u Njemačku. - Posljednji izvještaji njemačkog Zavoda za zapošljavanje i Agencije za statistiku pokazuju da trenutno imaju otvorenih 1,5 miliona radnih mjesta. Njemačka ima takav ekonomski razvoj da treba veliki broj radnika, a činjenica je da je migrantska kriza zadovoljila određene njihove potrebe, kada su primili veliki broj Sirijaca koji su odmah bili integrisani u njemačko društvo. Trenutno BiH ima potpisane sporazume o pitanju legalnog, uslovno rečeno, zapošljavanja medicinskih radnika sa srednjom stručnom spremom, ali vidimo da otvaraju granice sa najnovijim mogućnostima da se može boraviti u Njemačkoj šest mjeseci tražeći posao, što otvara mnogo više mogućnosti građanima BiH, kaže Markuš, te dodaje da misli da se trend odlazaka ljudi iz BiH više ne može ni zaustaviti. Planovi S obzirom na to da je i voditelj Projekta YEP, Markuš kaže kako je cilj projekta upravo zadržavanje mladih i poticanje pokretanja novih biznisa. Uz podršku vlade Švicarske tokom 2018. i 2019. godine i u saradnji sa 32 lokalne zajednice napravili su program koji je bio koncipiran na način da su pozvali mlade ljude koji imaju poslovne ideje, te s njima prošli određeni proces razvoja poslovnog plana. - Oni koji su izašli iz tog procesa su pred stručnim komisijama prezentovali svoje poslovne planove i određeni broj njih je na kraju registrovao biznis. Na kraju 2019. imali smo oko 120 registrovanih biznisa i trenutno radimo na njihovom opstanku. Od tih 120 biznisa samo četiri ili pet je zatvoreno, od kojih dva zbog finansijskih problema, a ostali zbog toga što su našli bolje i povoljnije mogućnosti za zaposlenje. Mi planiramo da nastavimo ove aktivnosti i u 2020. godini kroz investicijsku fondaciju Impakt, istakao je Markuš. MINELA PAMUK\nMegan Markl: Kraljica nas ne može legalno zaustaviti da koristimo brend Sussex Royal


Džanan Musa, košarkaški reprezentativac Bosne i Hercegovine, pozitivan je na koronavirus, javljaju španski mediji.\nMusa je četvrti košarkaš Breogana koji je dobio pozitivan nalaz na COVID-19 i po svemu sudeći propustit će start kvalifikacija za Eurobasket i prvu utakmicu koju će Zmajevi odigrati 26. novembra u dvorani Mirza Delibašić (Skenderija) protiv Češke.\nKako pišu španski mediji Breogana je danas popodne izolovala osobu koja je “donijala” virus u ekipu, a četiri pozitivna igrača su dobrog zdravlja i oporavljaju se kod kuće. Treba naglasiti da je Breogana odgodila utakmicu protiv Joventuta koja je bila zakazana za 21. novembar.\nZmajevi se okupljaju 21. novembra, a selektoru Vedranu Bosniću neće se odazvati Musa, koji će morati u dvosedmični karantin.\nNakon duel protiv Čeha, drugi meč u ovom ciklusu kvalifikacija izabranici selektora Bosnića igrat će četiri dana kasnije na gostovanju kod Bugarske.


EU nastavlja budno da prati vladavinu prava u Srbiji | EurActiv Srbija\nEU nastavlja budno da prati vladavinu prava u Srbiji\nMinistarka pravde Nela Kuburović izjavila je da će početkom 2019. godine u Skupštini Srbije početi rasprava o ustavnim amandmanima u oblasti pravosuđa. Kuburović je na konferencji o pravosuđu rekla da će to biti prilika da se obezbedi efikasno i nezavisno sudstvo, dodajući da sudije treba da budu ograničene isključivo zakonom. Šef Delegacije EU u Srbiji Sem Fabrici rekao je da je vladavina prava preduslov napretka i ulaska neke zemlje u EU, koja će nastaviti da prati situaciju u pravosuđu i ustavne reforme u Srbiji.\nKuburović je 28. novembra na skupu u Beogradu, koji je organizovao Savet Evrope u saradnji sa OEBS-om, izrazila očekivanje da će "usvajanje ustavnih amandmana smanjiti uticaj zakonodavne i izvršne vlasti i ukloniti nepoverenje koje postoji u sve tri grane vlasti".\nNajavljujući da će početak 2019. godine obeležiti rasprava o ustavnim reformama, Kuburović je dodala da će to biti prilika da se u Srbiji obezbedi efikasno i nezavisno pravosuđe, oslobođeno uticaja izvršne i zakonodavne vlasti, ali i samih sudija.\nKuburović je rekla da sudije treba da budu ograničene u svom radu jedino zakonom, jer na taj način postaju garant prava i sloboda, i da sud, "da bi zaista bio sud i potpora vladavine prava, mora da bude nezavistan i nepristrastan".\nŠef Delegacije EU u Srbiji Sem Fabrici istakao je da je vladavina prava kičma modernog i pluralističkog društva i da je ona uvek pod pritiskom, u svakoj državi.\nFabrici je istakao da se sve države moraju odupreti ugrožavanju vladavine prave, jer je ona fundamentalni element i preduslov za ostvarivanje napretka, koji mora da obezbedi svako ko želi da pristupi EU.\nDodao je da nezavisnost pravosuđa mora da bude obzebeđena i garantovana na ličnom i institucionalnom nivou, zbog čega će EU nastaviti "budno da prati" situaciju u Srbiji i započetu ustavnu reformu.\nFabrici je kazao i da nezavisnost ne može da postoji sama za sebe i da sudije moraju da budu odgovorne u svom radu.\nŠef Misije OEBS u Srbiji Andrea Oricio izrazio je uverenje da će, kada se sprovedu ustavne reforme, "nezavisnost i efikasnost postati novo stanje u Srbiji".\nOricio je naglasio da će to novo stanje biti dostignuto ukoliko se principi nezavisnosti "delotvorno i pravično primene u praksi".\nPredsednik Vrhovnog kasacionog suda i Visokog saveta sudstva (VSS) Dragomir Milojević kazao je da je sudstvo samo jedna od tri grane vlasti koja "ne može biti u potpunosti nezavisna od svih uticaja, posebno socioloških i kulturoloških", ali da ne bi trebalo da se događa da političari verbalno napadaju pravosuđe.\nMilojević je podsetio da su političari javno kritikovali sudske odluke što je, prema njegovim rečima, dovodilo u sumnju legitimitet sudija i smanjenje poštovanja koje uživaju u društvu.\nMilojević je rekao da je nezavisnost sudstva aksiom, ali da opasnosti ne prete samo spolja, već i iz unutra, odnosno da mogu da potiču i iz ličnosti svakog sudije.\n"Svaki sudija uspostavlja novi poredak u mikrokosmosu svojom presudom i zato ćemo nezavisnost imati u zavisnosti od toga koliko imamo obrazovanih i moralno autonomnih sudija", rekao je Milojević.\n"Nezavisnost pravosuđa se uspostavlja, ne zbog tužilaca, već radi zaštite ljudskih prava", kazala je ona i dodala da tužioci moraju da budu oslobođeni bilo kakvog uticaja, ne samo zakonodavne i izvršne vlasti, već i medija.\nPodsetila je da je zato uveden institut Poverenika za samostalnost, koji postupa u slučajevima političkog ili drugog uticaja.\nSkup koji je održan u Beogradu deo je zajedničkog programa EU i Saveta Evrope "Horizontal Facility" za Zapadni Balkan i Tursku. Ciljevi programa su obezbeđenje pravde, borba protiv ekonomskog kriminala i suzbijanje diskriminacije i zaštita prava manjinskih i ranjivih grupa.\nU delu koji se odnosi na pravosuđe, u Srbiji je cilj jačanje VSS i DVT kako bi građani dobili nezavisne i nepristrasne sudije i tužioce. Taj projekat traje 22 meseca, sa ukupnim budžetom od 400.000 dolara, a očekivani datum završetka je 28. februar 2019.\n: Kuburović kaže da su eliminisani politički pritisci na pravosuđe,


Najnovija vladina rang lista kripotovaluta u Kini stavlja EOS na 1. poziciju, a BTC na 17. poziciju - Crypto Telegraf\nKineska vlada je objavila drugu po redu mesečna rang lista za kriptovalute i blokčein projekte, javila je Cena News 21. juna.\nNajnoviji krug je objavljen u Šangajskoj naučnoj dvorani 20. juna, lista je nazvana “Indeks evaluacije tehnologije globalnog javnog lanca”, a rangirani su: 1. EOS (EOS), 2. itirijum (ETH)… 17. bitkoin (BTC), od ukupno 30 analiziranih kriptovaluta.\nKineski mesečni “Indeks evaluacije tehnologije globalnog javnog lanca” objavio je kineski centar za informatičku industriju (CCID) Ministarstva industrije i informacionih tehnologija, a ocene su davali “vrhunski domaći stručnjaci i naučnici”, navodi se u službenom saopštenju za medije.\nNajbolja pozicija EOS-u se prepisuje “izvanrednim tehničkim prednostima u efikasnosti potvrde transakcije, proporciji mreže i transakcionim troškovima” protokola.\nPrihvatajući nedavne nedostatke glavne mreže EOS-a, od puštanja u rad 15. juna, mreža se suočila sa tehničkim pitanjima i kritikama zbog zamrzavanje nekih računa, evaluacija ipak ocenjuje da je projekat “vrlo aktivan u tehnološkim inovacijama”, “nova generacija javnog blokčeina” koja se “najviše posmatrano od strane industrije”.\nIndeks je prikazan kao mesečna “nezavisna analiza”, koja procenjuje globalne projekte blokčeina na osnovu njihove tehnološke sposobnosti, korisnosti i inovacija. Prvi put je najavljeno u maju da će nadoknadi ono što kineska vlada smatra “nedostatkom potpuno nezavisne procene” za kripto i blokčein projekte.\nKao što je detaljno navedeno u izveštaju Cointelegraph-a ranije ovog meseca, Kina je stavljala sav teret iza blokčein tehnologije čak i dok se suočava sa strogom linijom protiv kriptovaluta i inicijalna ponuda novčića (ICO).\nCCID je rekao da novi mesečni Indeks demonstrira “poverenje kineske vlade” u blokčein i da će poslužiti kao “vodič” za tehnološku avangardu zemlje.\nProšlog meseca, inicijativa pod pokroviteljstvom ministarstva informacionalnih tehnologija u zemlji rezultirala je formiranjem specijalističke komisije posvećene cementiranju standarda blokčeina na nivou države do kraja 2019. godine.\nU najnovijem slučaju, kineski predsednik Si Điping uključio je blokčein kao primer “nove generacije” tehnologija koje ubrzavaju “prodore” u “rekonstrukciju globalne mape inovacija i preoblikovanje globalne ekonomske strukture”.\n← Valve radi na implementaciji blockchaina u Steam!\nCNBC-ev Brajan Keli: Trenutni trend “nikako ne sahranjuje” bitkoin →


Mini Maxi liga: Srebro za Akademiju Bambi na prvenstvu Srbije\nAkademija Bambi je osvojila drugo mesto na turniru Mini Maxi lige za prvaka Srbije u Šapcu. U finalnoj utakmici poraženi su od ekipe Duel iz Кruševca posle penala.\nFINALNI TURNIR ZA 2010. GODIŠTE ODRŽAN U SC BAMBI\nSportski centar Bambi i Akademija Bambi su proteklog vikenda bili domaćini finalnog turnira Mini Maxi lige za prvaka Srbije, za generaciju 2010. Najboljim ekipama medalje su uručili generalni sekretar Sportskog saveza grada Zrenjanina, Vukosava Đapić i Vladan Škorić, predsednik Dečije fudbalske asocijacije Srbije.\nTURNIR ZA PRVAKA SRBIJE – MINI 2010.\n2. Filip Filipović Niš\n3. Petlić Smederevo\n3. OFK Gol Beograd\nFair play – Vojvodina Novi Sad\n– Ovim turnirom je spuštena zavesa na turnire Mini Maxi lige za ovu sezonu. Izuzetno sam ponosan i srećan što je tako jedan veliki brend kao što je Mini Maxi liga ukazao poverenje Zrenjaninu i Sportskom centru Bambi da bude domaćin četiri regionalne završnice i jednog državnog prvenstva. Utisci čelnika Mini Maxi lige o organizaciji takmičenja u SC Bambi su izuzetno pozitivni, što nam daje nadu da ćemo biti u prilici da i naredne sezone budemo organizatori finalnih turnira na nivou Vojvodine i Srbije – rekao je direktor Akademije Bambi, Darko Tošić.\nAkademija Bambi je od 5 kategorija sa svih 5 bila učesnik regionalnog prvenstva Vojvodine, a sa 4 se plasirala na finale državnog šampionata.\n– Na kraju, osvojili smo jednu medalju, srebro na prvenstvu Srbije za 2007. godište. Još jednom se potvrdilo da sve renomirane škole fudbala učestvuju u Mini Maxi ligi. Postoje 24 lige sa po 30 ekipa, što znači da je konkurencija ogromna. Ova liga stvara buduće asove, a mnogi vrhunski fudbaleri si nekada igrali Mini Maxi ligu. Posle Mini Maxi lige okrećemo se obavezama koje se odvijaju na ptvorenim terenima. Očekuje nas takmičenje u Gradskim ligama, mnogobrojni turniri po celoj Srniji i regionu – dodao je Darko Tošić.\nTagovi Akademija BambiDarko TošićfudbalMini maxi ligaSportski centar Bambi\nAristofanova Lisistrata u koreografiji "Prljavog plesa"\nIdeje za najlepše uskršnje dekoracije: Robna kuća Shopping Family


Bazični fudbal | Fudbalski savez Srbije\n"Grassroots" - Bazični fudbal\nFilozofija bazičnog fudbala\nUspeh, dobar rezultat – to je najbolja promocija jednog sporta. Posle svakog uspeha naše reprezentacije ili nekoga kluba, naglo je raslo interesovanje najmlađe populacije. Baza i vrh piramide su uvek u uzajamnoj vezi, a kvalitet jednog i drugog jača i obezbeđuje kontinuiran rad, planiran i programiran „korak po korak“. Prekid kontinuiteta je uvek najskuplji i najviše šteti uspehu.\nU bazičnom fudbalu gotovo da nema selekcije, akcenat je na broju učesnika i aktivnostima prihvatljivim za sve. Te aktivnosti, naravno, uvek imaju i takmičarski karakter (osim zabavnog, rekreativno-zabavnog, edukativnog, vaspitnog), ali se mora poštovati fer – plej – pobediti ali omogućiti i drugom da pobedi poštujući sva pravila.\nElitni fudbal je samo „vrh ledenog brega“ kada je u pitanju fudbalski sport.\nShodno tome, UEFA je 2004. godine pokrenula novi program, „Grassroots Programme“ (Program bazičnog fudbala)čiji je cilj dalje jačanje fudbalskog sporta za čiju realizaciju su nadležne Radna grupa za bazični fudbal i Panel za bazični fudbal.\nDovoljno govori podatak da je pored Lige šampiona i najvećih kontinentalnih fudbalskih turnira „Grassroots Programme“ jedan od najprioritetnijih programa, u koji UEFA ulaže značajna sredstva. Program je baziran na sistemu zvezdica, a članstvo i prijem u konvenciju o bazičnom fudbalu podrazumeva minimalno 1 do maksimalnih 7 zvezdica.\nTokom UEFA Konferencije za predsednike i generalne sekretare, održane 2001. godine u Pragu, uz učešće 51 članice UEFA, između ostalog rečeno je da „predstavnici nacionalnih fudbalskih asocijacija vide program bazičnog fudbala kao nosioca edukativnog, društvenog i sportskog razvoja.“.\nPokrenuta je kampanja pod nazivom „UEFA leto bazičnog fudbala“ koja svakog leta u Evropi okupi veliki broj učesnika. Pomenuta manifestacija je u 2008. godini okupila 4.650.000 učesnika.\nUočljiv je i poseban odnos UEFA-e prema onim članicama koje uživaju maksimalan rejting u okviru ove konvencije.\nUefa kriterijumi za vrednovanje razvijenosti bazičnog fudbala u nacionalnim savezima\nPromotivne aktivnosti i napredak (najmanje 4 promotivne aktivnosti + 0,1 % rast broja neregistrovanih igrača koji su učestvovali u .\n"Grassroots" programi FSS


Stručno usavršavanje bibliotekara - Školska uprava Čačak\nStručno usavršavanje bibliotekara\nObjavljeno 10 decembar 2012\nU subotu, 8. decembra 2012. godine, u organizaciji Gradske biblioteke "Vladislav Petković Dis" (matične biblioteke) održan je seminar za školske bibliotekare. Tom prilikom prisutnim bibliotekarima je predstavljen i tabelaran pregled osnovnih podataka u vezi sa školskim bibliotekama Moravičkog okruga u ovoj školskoj godini: broj zaposlenih, procenat angažovanja, vrsta stručne spreme, kvadratura prostora i bibliotečki fond.\nBudući da poslove bibliotekara uglavnom obavljaju nastavnici čija stručna sprema nije u skladu sa Pravilnikom o stepenu i vrsti obrazovanja nastavnika i stručnih saradnika u osnovnoj školi ("Službeni glasnik - Prosvetni glasnik RS", br. 11 od 7. novembra 2012. godine) i da veliki broj nastavnika samo dopunjuje pedagošku normu vršeći bibliotečku delatnost u manjem procentu (neki čak i samo 5 ili 10%), Školska uprava Čačak će tokom ove godine pružiti intenzivniju podršku školama upravo u vezi sa unapređivanjem rada školskih biblioteka.\nPrvo izlaganje prosvetnog savetnika zasnovano je na radu koji možete da preuzmete ovde (iz rada su izbačene slike, zbog tehničkih ograničenja našeg sajta, a celovit rad biće objavljen u Godišnjaku Srpske akademije obrazovanja): Nova organizacija prostora i opremanja inovativne škole u informacionom društvu - Biblioteka kao srce škole.\nDo Nove godine, na ovom sajtu biće objavljen upitnik za samovrednovanje rada školskih biblioteka: ljudski i materijalno-tehnički resursi, dokumentacija i evidencija školskih bibliotekara.\nU drugom polugodištu ćemo, na osnovu konkretnih podataka dobijenih samovrednovanjem, podstaknuti škole da sačine razvojne planove školskih biblioteka i nove programe rada.\nOvde možete da preuzmete PROGRAM SEMINARAi prikaz sa sajta Gradske biblioteke.


Teniski klub Bor | TSIS\nAdresa: Zeleni bulevar bb, Bor\nTelefon: 064/810 70 28\nTeniski klub „Bor“ je osnovan 1987. godine formiranjem inicijativnog odbora u kome su se našli svi zaljubljenici teniske igre, sa ciljem da se u gradu bakra osnuje klub i da pružimo mogućnost mladima da se bave ovim izuzetno lepim sportom. U početku se aktivnost kluba odvijala na jednom asfaltnom terenu kraj „starog“ sportskog centra, da bi 1996. godine na prostoru novoizgrađenog sportskog centra „Mladost“ bile uslišene molbe kluba i izgrađena četiri teniska terena ( šljaka) i jedan asfaltni.\nČitav kompleks je veoma dobro osvetljen tako da je pravo zadovoljstvo igrati i u večernjim satima. Izgradnjom novih terena Teniski klub „Bor“ je krenuo sa ozbiljnijim radom, počela je škola tenisa za predškolsku i školsku decu i ubrzo su se rezultati nizali.\nImali smo pomoć i saradnju sa Novakovim prvim trenerom, poštovanom Jelenom Genčić koja je često sarađivala sa rukovodstvom i trenerima kluba.\nTK „Bor“ će uložiti puno rada i truda, (stručni kadar i rukovodstvo), kako bismo dobili dobru bazu (Tenis 10) samim tim i kvalitet za budućnost. Veoma dobre rezultate imamo u crvenom, narandžastom i zelenom nivou takmičenja. To ukazuje na dobar rad trenera klubu u kome radi jedan Viši trener tenisa, jedan operativni trener tenisa sa C licencom, tri trenera sa C licencom i dva trenera koja su stekla GPTCA međunarodnu C licencu na Akademiji Obradović.\n064/810 70 28\nRezultati OP Knjaževca - TK Magnet...\nZavršeno OP Bora do 10 godina!\nDomaćin turnira, teniski klub "Bor" iz Bora, održan 11.jula, uspešno je završio turnir, kategori...\nPomeren turnir Crveni nivo 16.05.2015 TK Radnički\nTurnir Crveni Nivo 16.05.2015 prebačen u Bor...


admin – Страна 4 – Srpsko kristalografsko društvo\nNa osnovu odluke o dodeli nagrade „Dr Dubravko Rodić“ i na osnovu usvojenog Pravilnika o dodeli Nagrade, Predsedništvo Srpskog kristalografskog društva (SKD) raspisuje Konkurs za dodelu nagrade „Dr Dubravko Rodić“ za 2015. godinu. Nagrada se dodeljuje mladim istraživačima za postignut uspeh u oblasti kristalografije, a sastoji se iz diplome i novčanog dela. Predlagači mogu biti… Read More »\nII Evropska kristalografska škola, Oviedo, Španija, 2015\nObaveštavamo vas da uskoro (31. marta 2015.) ističe rok za prijavu na II Evropsku kristalografsku školu, koja će se održati od 31. avgusta do 5. septembra 2015. u Oviedu, Španija. Više informacija o Školi možete pronaći na zvaničnoj internet prezentaciji: http://ecs2.ecanews.org/welcome/\nXXII Konferencija SKD — I obaveštenje + prijava\nPostovane koleginice I kolege, Pozivamo Vas da učestvujete na XXII Konferenciji Srpskog kristalografskog društva. Sve neophodne detalje saznaćete iz Prvog obavestenja koje možete preuzeti ovde. Kako bismo mogli da planiramo aktivnosti, molimo Vas da što pre popunite prijavu koju možete preuzeti ovde. U ime Organizacionog odbora, Srećko Trifunović\nObjavljujemo zvanični poziv organizatora za 29. Evropski kristalografski skup koji će se održati sledeće godine krajem avgusta u susednoj Hrvatskoj u Rovinju. Pogotovo je važno da se mladi koji planiraju da učestvuju na skupu, prijave što pre, jer će se deliti stipendije za učešće. Detalje možete naći na njihovoj službenoj stranici.


18 Avg 2020 - danas\nNešto manje od 10 odsto električne energije u prvih šest meseci 2020. godine potiče iz ovih izvora, pokazuje izveštaj koji je nastao na osnovu analize 48 zemalja, odnosno oko 83 odsto ukupne svetske proizvodnje. U odnosu na prvu polovinu prošle godine porast iznosi oko 14 odsto.\nNajvažniji i najoptimističniji podatak dobije se kada uporedimo sadašnju situaciju sa 2015. godinom kada je potpisan Pariski sporazum, piše Jovana Nikolić za portal Klima101.rs. Od tada je proizvodnja energije pomoću vetra i sunca porasla više nego duplo.\nAutori izveštaja su primetili i da je u pomenutom periodu u ovom pogledu najviše napredovala Indija, gde je, u odnosu na 2015. godinu, najviše porasla proizvodnja energije iz ovih izvora, a u isto vreme i najviše opala proizvodnja uglja.\nNajnoviji izveštaj je pokazao da su u velikom broju zemalja vetar i sunce postali značajni izvori, ali i da utiču na smanjenje proizvodnje struje pomoću uglja, što je posebno važno za zaustavljanje klimatskih promena i sprečavanje drastičnog povećanja temperature.\nKako pokazuje EMBER izveštaj, globalna proizvodnja uglja je u prvoj polovini ove godine opala za 8,3 odsto u odnosu na prvu polovinu 2019. godine, što je najveći pad do sada.\nPosmatrano od 2015. godine, udeo uglja u globalnoj proizvodnji električne energije opao je sa 37,9 odsto na 33 odsto.\nOvaj pad od oko pet odsto odgovara porastu njene proizvodnje iz sunca i vetra, što znači da su ovi izvori efektivno zamenili potrošnju uglja.\nMeđutim, treba uzeti u obzir i da je globalna potražnja za električnom energijom zbog pandemije kovida-19 opala za oko tri odsto, ali i da na smanjivanju proizvodnje struje pomoću uglja treba još dosta raditi.\nNaime, IPCC izveštaj pokazuje da proizvodnja do 2030. mora da pada za 13 odsto svake godine, kako globalni prosek temperature ne bi porastao više od 1,5 stepeni Celzijusa.\nEMBER izveštaj za prvu polovinu ove godine ističe da se u nekima od najvećih država oko 10 odsto ukupne energije proizvodi pomoću vetra i sunca.\nTo su Kina, SAD, Indija, Japan, Brazil i Turska. Za Evropsku uniju i Veliku Britaniju je ovaj udeo još veći, dok za Nemačku iznosi čak 42 odsto. Među velikim zemljama najmanje napreduje Rusija, u kojoj se na ovaj način proizvodi samo 0,2 odsto energije.\n12 Jul 2020 Od talasa do električne energije: Projekat vredan 16 miliona evra b92\n2 Jul 2020 Francuzi zatvorili najstariju atomsku centralu mondo\n12 Jun 2020 Njemačka vlada dogovorila strategiju za vodik aljazeera


U akciji Help portret prikupljeno 1200 eura - Radio Tivat\n06 дец U akciji Help portret prikupljeno 1200 eura\nPosted at 16:16h in Društvo, Vijesti\tby\tMarijana\nU desetoj humanitarnoj akciji Help Portrait u nautičkom naselju Porto Montenegro prikupljeno je 1.2oo eura. Cijeli prihod od prodatih fotografija namijenjen je djeci sa smetnjama u razvoju za čije se programske sadržaje brine NVO Evropski dom.\nHumani i dobro raspoloženi Tivćani su, sa osmjehom na licima, uglavnom uz logotip Help Potrait-a, bili modeli lokalnim fotografima Veriju Verozi i Zoranu Radonjiću, kojima se volonterski priključio i Ognjen Vlahović iz Podgorice. Pozadinu za fotografisanje sponzorisala je lokalna kompanija Freejack.\nAkciju je, kao i svake godine podržao tim frizerskog salona Vlado Hair Design koji je bio zadužen za frizuru, a domaćini su bili restoran One i vinarija Crush, koji su služili tople napitke i lokalne delicije.\nOrganizatori Help Portrait-a posebno zahvaljuju zaposlenima u hotelu Regent Porto Montenegro i Turističkoj organizaciji Tivta koja je timski i finansijski podržala ovu akciju, vaspitačicama JPU Bambi i Savjetu roditelja, profesorima međunarodne škole KSI, koji su sa učenicima došli da podrže ovaj događaj i na dobrom primjeru pokazali koliko se humanost i empatija uče još u najmlađoj dobi. u saopštenju PR menadžerke Porto Montenegra, Kristine Škanate kaže se:\n„Znatan broj zaposlenih u kompaniji Adriatic Marinas i na projektu Porto Montenegro, predstavnici lokalnih institucija, brojni Tivćani i posjetioci nautičkog naselja, položili su ispit humanosti i podržali događaj kako bi djeca sa posebnim potrebama ove zajednice imala što kvalitetniju svakodnevicu. „\nPredsjednica NVO „Evropski dom Tivat“, Marijana Mišić Škanata zahvalila je svim ljudima dobre volje, koji su i na jubilarnom Help portretu iskazali svoju plemenitost, kao i organizatorima i fotografima, što na ovaj način pokazuju brigu o djeci i mladima sa smetnjama u razvoju, kao osobama kojima pružena ruka i solidarnost mnogo znače.


Sremske Novine » Asvaltirana Ulica Stevana Sremca\nAsvaltirana Ulica Stevana Sremca\nbilazak radova u naselju Pejton\nSremska Mitrovica – U sklopu radova na rekonstrukciji sremskomitrovačkih saobraćajnica protekle nedelje završeni su radovi u stambenom naselju „Pejton“. Rekonstrisana je saobraćajnice u Ulici Stevana Sremca, u dužini od 450 metara i širini od 6,6 metara, sa ivičnim gredama. Rekonstrukciju su finansirali Grad i Pokrajinski fond za kapitalna ulaganja, koji su za tu namenu obezbedili šest miliona dinara. Radove su protekle nedelje obišli predsednik Skupštine grada Aleksandar Prodanović, zamenik gradonačelnika Srđan Kozlina, direktor JP Direkcije za izgradnju grada Bojan Gavrić sa saradnicima i predsednik Mesne zajednice „Sava“ Dragan Milošević.\nPrema rečima Bojana Gavrića, direktora Direkcije za izgradnju grada, ovo je samo nastavak uređenja komunalne infrastrukture na čemu se već duže vremena intenzivno radi u ovom preduzeću.\n– Ovim se ujedno nastavljaju i radovi na obilaznici uz kej i nadamo se da će u sledećih nekoliko godina i oni biti završeni – rekao je direktor Gavrić.\nKako je istakao predsednik Skupštine grada Aleksandar Prodanović zahvaljujući sredstvima Grada i Pokrajine ovih dana rekonstruišu se brojne ulice ne samo u gradu, nego i u selima na području opštine.\n– Trenutno su u toku radovi na uređenju Ulice Radinački put, Zmaj Jovine, kao i na raskrsnici na Crvenoj česmi, a do kraja godine trebalo bi da se završi i rekonstrukcija dela Ulice Filipa Višnjića – rekao je predsednik Prodanović.\nPredsednik Saveta MZ „Sava“ Dragan Milošević objasnio je da se izgradnjom dva velika mega marketa pojavila i potreba da protok saobraćaja u ovoj ulici postane veći.\n– Izgrađen je proboj prema Stambenom naselju „Kamenjar“, pa je iz tog razloga Ulica Stevana Sremca od Ribolovca do ulice Save Sogića dobila novi izgled, a i bolji je i protok saobraćaja u ovoj ulici – rekao je Dragan Milošević.\nProteklog vikenda na mitrovačkom gradskom trgu večeri su bile ispunjene slavljeničkom atmosferom maturanata. Mladost, lepota i haljine kao sa modnih pista izazivale su pažnju i divljenje brojne rodbine, prijatelja i slučajnih prolaznika. Scenografija gimnazijalaca sa crvenim balonima koji su svi u istom trenu odleteli u vazduh bila je poruka da je „samo nebo granica.“ M. M.


Novi zakon u ovoj zemlji: Ko vozi pijan - gubi dozvolu na licu mesta\nNovi zakon u ovoj zemlji: Ko vozi pijan – gubi dozvolu na licu mesta\nM. K. 27. oktobra 2018. 07:57\nIrska je donela novi zakon o vožnji u pijanom stanju koji će odmah stupiti na snagu. Po tom zakonu, svako koga policija uhvati da vozi s nedozvoljenom količinom alkohola u krvi izgubiće vozačku dozvolu na licu mesta, prenose mediji.\nZakon stupa na snagu u ponoć, a najavio ga je ministar saobraćaja Šejn Ros (Shane Ross).\nPrema tom zakonu, svi pijani vozači koje uhvati policija automatski će izgubiti vozačku dozvolu na period od tri meseca. Izbacivanje pijanih vozača iz saobraćaja događaće se automatski na licu mesta, čim policija utvrdi nedozvoljenu količinu alkohola u krvi.\nDosad je Irska imala sistem kaznenih bodova, ali zbog velikog broja nesreća koje su uzrokovali pijani vozači odlučila se na stroži zakon.\n– Malo toga je neodgovorno i opasno u svakodnevnom životu poput ljudi koji piju, a onda sedaju za volan. Potpuno je pogrešno takve ljude kažnjavati blagim kaznama i deljenjem kaznenih bodova i zato će u budućnosti ljudi koji se ponašaju na taj način automatski biti izbačeni iz saobraćaja na tri meseca – rekao je Ros.


"Pozdrav svima, želeo sam da vas obavestim da nažalost moram da završim sezonu 2021", napisao je Nadal na svom Tviter nalogu.\n"Iskreno, godinu dana se mučim više nego što bi trebalo sa stopalom i potrebno mi je vreme... da pronađem rešenje za ovaj problem ili ga bar poboljšam kako bih mogao da igram u narednih nekoliko godina", dodao je on.\nNadal je naveo da je, posle razgovora sa svojim timom i porodicom, doneo odluku da se posveti oporavku.\n"Za ovih godinu dana sam propustio stvari koje su mi mnogo važne, poput Vimbldona, Olimpijskih igara... sada i Ju Es Opena", rekao je Španac.\nNadal je podsetio da je to povreda koju vuče još od 2005. godine, ali je i istakao da je motivisan i spreman da učini sve kako bi se što pre vratio u najbolju moguću formu.\n"Hvala vam unapred na podršci i razumevanju, koji su veoma važni i još važniji u teškim vremenima poput ovih. Obećavam da ću se potruditi da nastavim da uživam u tenisu još neko vreme", zaključio je Nadal.


Deca su samo sada, u ovom trenutku, takva i nikada više. Već sledeći trenutak oni su drugačiji, pametniji i otkrili su nešto po prvi put u životu.\nPiše: Milana Petrović\nNekada, dok uveče razmišljam o proteklom danu i sledećem danu, i nekim budućim danima, dok gradim i planiram, zamišljam i izmišljam, dođu na red i neki drugi poslovi, koji se ne tiču kuće i dece, a koje je trebalo da uradim. Onda me uhvati neka griža savest, pa i neki umor, pa još ako se pogodi da taj dan nije bio baš sjajan, onda nemam milosti prema sebi.\nTagovi :dobar roditelj, majčinstvo, Milana Petrović, roditeljski strahovi, roditeljstvo\nOlivera Babić\t·28. 12. 2015 · Reply\t·Citiraj\nDobro znan osećaj!


Ključne muške frizure za proleće/leto 2017. — Wannabe Man\nIako se možda ne žalimo kada krenemo kod frizura kako je i nas strah šta će se desiti nakon šišanja, mali je broj muškaraca koji bar malo ne “cvika” od krajnjeg rezultata, samo su devojke glasnije, pa se ne obraća velika pažnja na muškarce kada je kosa u pitanju. Ukoliko si u potražnji za malo inspiracije i ideja kada su frizure u pitanju, možda nađeš baš ovde u okviru trendova koji su popularni u ovoj i narednim sezonama.\nKao i uvek, kod muškaraca je duga kosa jedna od frizura za koje se rado odlučuju. Naravno, ona uvek pokazuje da je nosi muškarac koji ima čvrst stav, koji je pun samopouzdanja, a umeju dobro i da pokažu tu jaču stranu, ukoliko je ukombinovana sa bradom od nekoliko dana. Sasvim uredna i “neuredna” su dva stila duge kose koje su sada okvirni trendovi za tu dužinu.\nUkoliko imaš kovrdžavu kosu, biće ti potrebno da nađeš boljeg frizera koji ume da “rukuje” takvom kosom. Sve zavisi od načina šišanja i njenog stilizovanja, jer je bitno da krajnji rezultat da frizuru koja izgleda uredno, a ne raščupano i nedefinisano.


Izvor: RTS, 20.Jan.2022, 12:31\nViše javno tužilaštvo u Beogradu, zajedno sa pripadnicima Ministarstva unutrašnjih poslova, sprovodi postupak povodom smrti J. I. (24), koji je jutros pronađen mrtav u Ulici 27. marta ispred zgrade u kojoj je stanovao.\nPrema prvim informacijama, radi se o samoubistvu, kaže za Tanjug Viši javni tužilac Nenad Stefanović.\nPojašnjava da je na licu mesta policija obavila uviđaj, te da nisu uočeni tragovi nasilja, niti premetačine u stanu >> Pročitaj celu vest na sajtu RTS << u kojoj je preminuli mladić boravio.\nStefanović ističe da će MUP i VJT preduzeti i druge radnje u cilju rasvetljavanja svih činjenica i okolnosti u vezi sa predmetnim događajem o čemu će javnost biti blagovremeno informisana.\nLuftika.rs: Policija izvršila uviđaj u stanu tragično nastradalog sina Sande Rašković Ivić\nOGLASILI SE IZ TUŽILAŠTVA O SLUČAJU SAMOUBISTVA MLADIĆA (25): Sprovodi se postupak i čekaju se zvanični nalazi obdukcije\nIzvor: SrbijaDanas.com, 20.Jan.2022\nViše javno tužilaštvo u Beogradu naložilo je obdukciju i obavljanje toksikoloških analiza...Više javno tužilaštvo u Beogradu, zajedno sa pripadnicima Ministarstva unutrašnjih poslova sprovodi postupak povodom smrti J.I. (25), koji je jutros pronađen mrtav u Ulici 27.mart ispred zgrade u kojoj...


O knjizi « Projekat Internest\nU vreme kada sve više ljudi govori o gubitku nacionalnog identiteta, malo je onih koji bi mogli reći da znaju šta on zapravo predstavlja. Ono što je sigruno jeste da je poznavanje istorije svog naroda najbitniji preduslov na putu ka formiranju jake nacionalne svesti.\nUpravo zbog toga, smatramo da je knjiga “Istorija privatnog života u Srba” idealna za sve ljude rešene da upoznaju svoj narod u jednom novom svetlu, onom koje izlazi iz već ustaljenih okvira nastavnog programa gde su ratovanja u prvom planu. Ovog puta imamo priliku da zavirimo u unutrašnjost doma srednjevekovnog vladara, saznamo o načinu života običnih ljudi, o odevanju, čudesnim isceljenjima, o tome kako su ljudi doživljavali svet oko sebe.\nPružena je mogućnost da se kroz epohe sagleda razvoj srpskog mentaliteta, koji će u skladu su sa promenama prilika u zemlji, menjati i norme ponašanja, življenja, shvatanja.\nJedinstvenost ove knjige ogleda se u činjenici da kroz nju upozanjemo stvarne likove, te na pravi način možemo doživeti vreme iz očiju društva, njegove strahove, želje i pitanja sa kojima se suočavalo. Uviđa se njegov stav prema braku, porodici, odgajanju dece, ali i tome koje su teme bile tabu i o kojima se „u pristojnim kućama ne govori“.\nKnjiga “Istorija privatnog života u Srba” predstavlja inspirativnu polaznu tačku za dalja istraživanja kroz koja ćemo na što verniji način dočarati život naših predaka na ovim prostorima.\nViše informacija o samoj knjizi možete pronaći na sajtu Izdavačkog preduzeća “CLIO”, odnosno na ovom linku.


Edrijen Silva u prodoru na Sportingovom meču sa Steauom\nLester je doveo Silvu iz Sportinga iz Lisabona za 22 miliona funti, a konačan dogovor postignut je uoči završetka prelaznog roka 31. avgusta.\nPosao oko njegovog registrovanja nije završen na vreme, pa će Silva tek u januaru moći da igra za Lester.\nLester će se najverovatnije žaliti na tu odluku.\n"Zajedno sa Adrijenom i Sportingom pokušavamo da rešimo pitanja vezana za registrovanje igrača i razmatramo sve opcije kako bismo pronašli rešenje", naveo je portparol Lestera, preneo je Bi-Bi-Si (BBC).\nLester će platiti transfer i isplaćivati platu 28-godišnjem Silvi.\nSilva je prošao Sportingovu školu fudbala, a igrao je na pozajmici u Makabiju iz Haife i Akademiki.\nZa reprezentaciju Portugala odigrao je 20 utakmica i učestvovao u osvajanju Evropskog prvenstva prošlog leta.


Srpske sudije i tužioci se nisu pojavili na polaganju zakletve. Priština: Beograd da ispuni svoje obaveze | KoSSev\nUtorak 17. oktobar 2017, 12:05\nSrpske sudije i tužioci nisu se pojavili na polaganju zakletve u kancelariji kosovskog predsednika Hašima Tačija. Njihovo imenovanje se nije dogodilo, jer im je to "zabranjeno od strane Republike Srbije sa namerom da se ne dozvoli integracija u pravosudni sistem Kosova" - upravo je saopšteno iz kosovskog predsedništva. Nepojavljivanje srpskih sudija i tužioca je, za kosovsko predsedništvo istovremeno - "neuspeh i nesposobnost EU kao posrednika u procesu implementacije Sporazuma o pravosuđu". Pozivaju Beograd da "ispuni svoje obaveze", jer je Priština, ističu - to učinila. KoSSev je pitanja u vezi sa današnjim odlaganjem integracije sudija i tužioca uputio portparolki EU, Maji Kocijančič i Kancelariji za Kosovo i Metohiju.\n"Današnji zakon o zakletvi imao je za svrhu potpunu primenu Sporazuma o pravosuđu, koji je postignut u Briselu 10. februara 2015. godine," dodaju iz kosovskog predsedništva i ističu da odluku sudija i tužioca da se ne pojave u Prištini vide kao "jedan od mnogih koraka koje je Republika Srbija preduzima protiv njihovih građana":\nJedan od preduslova za integraciju srpskih sudija, tužioca i administrativnog osoblja u kosovski sistem bio je prestanak radnog odnosa u srpskom pravosudnom sistemu. Kako KoSSev nezvanično saznaje, prekid njihovog radnog odnosa regulisan je, slično pripadnicima MUP-a Srbije, posebnom, odnosno prevremenom penzijom.\nU zahtevu za donošenje Odluke o ostvarivanju prava na posebnu penziju, koju su srpske sudije, tužioci i pravosudno osoblje trebalo da potpišu tokom prethodnih nedelja - navodi se i da je "odluku o ostvarivanju prava na posebnu penziju potrebno doneti sa 17.10.2017", odnosno danas - kada je trebalo da se održi polaganje zakletve.\n"Jer učešće sudija i tužilaca iz manjinskih zajednica na Kosovu ima važnu ulogu u životu zajednice, u ostvarivanju prava i obezbeđivanje ravnopravnog pristupa pravdi."\nUprkos ovom "namernom propustu dirigovanom od strane Srbije", Kosovo nastavlja da funkcioniše, na osnovu "inkluzivnih ustavnih principa", pa ih još jednom pozivamo da ispune svoje obaveze za Sporazum o pravosuđu, navode u saopštenju i dodaju:\n"Republika Kosovo je ispunila svoje obaveze u svim pogledima."\nZa sada nema zvaničnih informacija koji je novi datum za polaganje zakletve srpskih sudija i tužilaca, kao ni o tome šta je razlog današnjeg odlaganja njihove integracije.\nRTV Kim je, pozivajući se na nezvanične informacije - javio da su sudije i tužioci ovakvu odluku doneli, jer "nije stigao poziv iz Beograda".\nRanije danas direktor Kancelarije za Kosovo i Metohiju, Marko Đurić, izjavio da "očekuje da će posao primene Sporazuma o pravosuđu između Beograda i Prištine biti završen do petka".\nČetrdeset i dvoje sudija i četrnaest tužilaca pozvano je da danas polože zakletvu pred kosovskim predsednikom, čime bi bili integrisani u kosovski pravosudni sistem, a istovremeno počela primena Sporazuma o pravosuđu Beograda i Prištine koji je postignut 2015. godine. Prema dogovoru između srpskog i kosovskog predsednika, Aleksandra Vučića i Hašima Tačija, 23. oktobra je trebalo na Severu da počnu sa radom, po prvi put od 1999. - sudovi "Republike Kosovo".


RUSIJA: Svečano označen start Kupa svetskog šampionata - Nova Borba\nRUSIJA: Svečano označen start Kupa svetskog šampionata\nTrofej će obići više od 50 zemalja, a najviše stanica imaće u Rusiji.\nU Moskvi je svečano označen start Kupa svetskog šampionata. Trofej će obići više od 50 zemalja, a najviše stanica imaće u Rusiji. Za 123 dana planirano je da trofej pređe 26.000 kilometara i da obiđe 24 grada Ruske Federacije.\nNa ceremoniji u Moskvi učestvovali su predsednik Rusije i šef Međunarodne fudbalske federacije (FIFA) Đani Infantino, kao i svetski fudbalski šampioni, Brazilac Bebeto i Francuz David Trezege, piše portal Glas Moskve.


FoNet portal :: Pretraga / tagId=120168\nTag: EVROPARLAMENTARCI, Pogodaka: 20\nPredsednik Srbije Aleksandar Vučić razgovarao je danas sa posrednicima Evropskog parlamenta u međustranačkom dijalogu o predlozima i sugestijama u vezi sa procesima koji se odnose na predstojeće izbore u Srbiji, kao i o poteškoćama sa kojima se suočavaju Srbi sa Kosova i Metohije u ostvarivanju glasačkih prava.\nPitanja za evroparlamentarce\nBiro za društvena istraživanja (BIRODI) pozvao je predstavnike Evropskog parlamenta, uključenih u pregovore o unapređivanju izbornih uslova, da javno saopšte na osnovu kojih kriterijuma su formirali spisak nevladinih organizacija sa kojima će se sastati kako bi razgovorali o realizaciji mera iz međupartijskog dijaloga.\nBrmabić: EP ćuti na pretnje\nPremijerka Srbije Ana Brnabić izjavila je danas da su poslanici Evropskog parlamenta svojom rezolucijom osudili preteranu upotrebu sile na ekološkim protestima, iako policije na tim protestima nije bi bilo, kao i mural Ratku Mladiću, ali su ćutali o plakatu sa likom hrvatskog generala Slobodana Praljka na Trgu bana Jelačića.\nDačić s posrednicima\nU Skupštini Srbije je, nešto posle 9: sati počeo sastanak predsednika parlamenta Ivice Dačića se evropskim posrednicima u međustranačkom dijalogu o izbornim uslovima.\nPoslanici Evropskog parlamenta se u svojim zemljama pitaju malo, ali žele da ih u Srbiji pitaju za sve, izjavio je danas ministar unutrašnjih poslova Aleksandar Vulin i ocenio da "što su beznačajniji u svojim zemljama to bi hteli da budu značajniji u Srbiji", saopštilo je Ministarstvo.\n"Zadovoljan sam rezultatima razgovora u okviru međustranačkog dijaloga bez prisustva evroparlamentaraca i verujem da ćemo moći da sarađujemo u obezbeđivanju legitimnosti izbora", rekao je predsednik Srbije Aleksandar Vučić gostujući na TV B92.\nUbuduće bez sastanaka\nNeće više biti sastanaka vlasti i opozicije kakve smo videli u julu i septembru, a moguće je da se posrednici Evropskog parlamenta vrate u Srbije da vide kako teku primene dogovora o izbornim uslovima, rekao je Danasu glavni urednik portala Juropijan Vestern Balkans (EWB) Nemanja Todorović Štiplija.\nDeo opozicije porazio sebe\nInsistirajući na maksimalističkim zahtevima, nepromišljeno i neodgovorno očekujući i obećavajući svojim biračima da će evroparlamentarci obezbediti izvršne odredbe za svako pojedinačno pitanje, deo opozicije pokazao je nekompetentnost i nerazumevanje pravnog, političkog, ustavnog i medijskog sistema Srbije, saopštio je Građanski demokratski forum.


Povoljni uslovi za vožnju, ponegde kiša, popodne pojačan saobraćaj - biznis24.rs\nPovoljni uslovi za vožnju, ponegde kiša, popodne pojačan saobraćaj\nPovoljne vremenske prilike očekuju vozače na području Vojvodine, dok u južnim krajevima kolovozi mogu biti mokri, a na na Kopaoniku je moguć slab sneg.\nPrema informacijama Uprave granične policije, dobijenim u 07.15 časova, kamioni na Horgošu na izlazu čekaju 120 minuta, Kelebiji 60.\nPrema poslednjim informacijama dobijenim od JP ” Putevi Srbije”, nema zadržavanja na naplatnim stanicama.\nJK “Putevi Srbije” saopštili su da su danas na auto-putu E-75, petlja Novi Sad – petlja Sirig, u smeru Novi Sad-Subotica, od 7.00 do 17 časova u toku radovi na mašinskom krpljenju kolovoza, pa se saobraćaj odvija u preticajnoj saobraćajnoj traci.\nNa deonici Lajkovac ulaz – Bogovađa, od danas se od 15 časova obustavlja saobraćaja zbog oštećenja putnog objekta u naseljenom mestu Pepeljevac. Alternativni putni pravac je Bogovađa-Županjac, Županjac-Ćelije i Ćelije-Lajkovac, kao i lokalni put kroz nasel?eno mesto Pepel?evac. Planirani rok završetka radova na sanaciji putnojeg objekta je 60 dana.\nNa auto-putu E-75, petlja Aleksinac – petlja Trupale, u smeru Beograd-Niš, do 22. maja izvodiće se radovi na rehabilitaciji kolovoza, pa za saobraćaj je zatvorena desna kolovozna traka u smeru Beograd-Niš, saobraćaj se odvija dvosmerno levom kolovoznom trakom.\nNa Obrenovačkom putu, u smeru ka Obrenovcu, izvode se radovi do 26. aprila na kolovoznoj konstrukciji u sklopu privremene sanacije klizišta “Duboko“, a radovi će biti obezbeđeni adekvatnom radnom signalizacijom.\n0715 · biti · časova · čekaju · dobijenim · granične · Horgošu · informacijama · izlazu · južnim · kamioni · kolovozi · Kopaoniku · krajevima · minuta · mogu · moguć · mokri · očekuju · području · policije · povoljne · Prema · prilike · slab · sneg · uprave · Vojvodine · vozače · vremenske\nRival jedva dočekao priliku: Pogledajte šta sve Google skuplja o ...


BELOCRKVANSKI ĐACI ODLIČNI NA TAKMIČENJIMA\nČetiri učenice iz opštine Bela Crkva plasirale su se za Republička takmičenja iz srpskog jezika i Književne olimpijade.\nVeliki broj učenika osnovnih i srednjih škola sa područja opštine Bela Crkva postigao je odlične rezultate na Okružnim takmičenjima iz srpskog jezika i na Književnoj olimpijadi, neki od njih plasirali su se za Republičko takmičenje.\nIvana Mihajlović, učenica osmog razreda OŠ “Sava Munćan“ iz Kruščice prošle godine je osvojila 3.mesto u Srbiji na takmičenju iz srpskog jezika i imala direktnu prohodnost ove godine na Okružno takmičenje na kom je osvojila maksimalnih 20 bodova. Po prvi put je učestvovala i na Književnoj olimpijadi, osvojila je 2. mesto.\nMiona Farkaš učenica sedmog razreda OŠ “Dositej Obradović“ iz Bele Crkve na Okružnom takmičenju je osvojla 2.mesto sa 17 bodova. Već sada zna da će jednog dana upisati Filološki fakultet.\nIz OŠ “Žarko Zrenjanin“ čak tri devojčice su imale izvanredan plasman. Nives Koci, učenica petog razreda osvojila je 1.mesto iz srpskog jezika i jezičke kulture u konkurenciji 45 učenika iz regiona.\nKristina Kračun je na istom takmičenju u konkurenciji šestih razreda osvojila 3.mesto jer se paralelno pripremala i za takmičenja iz fizike, biologije i istorije. Natalija Živković učenica sedmog razreda očekivala je treće a osvojila 1.mesto i predstavljaće svoju školu na Republičkom takmičenju.\nSvetlana Sarapa, učenica prvog razreda „Belocrkvanske gimnazije i ekonomske škole“ osvojila je 1.mesto na Okružnim takmičenjima iz biologije (sa 98 od 100bodova) i na Književnoj olimpijadi, pa joj predstoje dva Republička takmičenja u maju mesecu.\nProfesori su prezadovoljni, kažu sav trud se isplati sa decom koja žele da rade, a posebno su zadovoljni zbog toga što je veliki broj učenika bio zainteresovan za takmičenja upravo iz srpskog jezika.


FoNet portal :: Pretraga / tagId=29929 / position=2\nTag: šverc, Pogodaka: 43\nPritvor za pet osoba\nOsnovni sud u Prištini odredio je jednomesečni pritvor za pet osoba koje su uhapšene u akciji protiv šverca koja je sprovedena ove nedelje na Kosovu, preneo je danas Kossev.\nPrekomerna sila, legitimna istraga\nGrađanski demokratski forum (GDF) osudio je danas upotrebu sile na severu Kosova u legitimnoj istrazi šverca i drugih nezakonitih radnji, ali i reakcije Aleksandra Vučića i ostalih predstavnika vlasti Srbije zbog nepromišljenog i neodgovornog ponašanja, čije posledice mogu biti pogubne.\nZaplena tableta za pse\nCarinici su na prelazu Vatin u jednom naizgled praznom kamionu otkrili i zaplenili kutije pune krijumčarenih lekova za pse, u kamionu vršačkih registarskih oznaka, čiji je vozač prijavio da je vozilo prazno i da ide na utovar u Rumuniju, saopštila je danas Uprava carina.\nZaustavljen šverc duvana\nSkladišta u Luci Bar su puna, jer je stopiran šverc, pa su cigarete koje se tamo nalaze ostale "zarobljene“ i ne mogu biti dalje distribuirane na crno tržište, javlja RTCG.\nPodgoričanin D. V. (1992) uhapšen je na magistralnom putu u Prijepolјu sa oko 33,5 kilograma marihuane, spakovane u 32 paketa, skrivena u specijalno napravlјenim bunkerima ispod prednjih sedišta u automobilu, saopštila je danas policija.\nLaptopovi u koferima\nCarinici su, u saradnji sa policijom, na prelazu Bački Breg otkrili putnika koji je u prtljagu pokušao da prokrijumčari mnoštvo laptopova, ajpedova, tableta i pripadajućih punjača, saopštila je danas Uprava carina.\nZaplenjeno 140.000 evra\nPolicija je na graničnom prelazu Horgoš zaplenila 140.000 evra i uhapsila vozača automobila, mađarskog državljanina A.M.S. (27) u čijem vozilu je novac pronađen, saopštilo je danas Ministarstvo unutrašnjih poslova.\nŠverc testova za koronu\nCarina Kosova saopštila je da je danas na prelazu Bela zemlja sprečeno krijumčarenje brzih testova na koronavirus.\nSprečen šverc markirane robe\nCarinici i granična policija otkrili su i sprečili krijumčarenje razne robe iz Turske, a zaplenjeno je nekoliko stotina artikala raznih robnih marki, saopštila je Uprava carina.\nSprečen šverc slike\nMinistarstvo kulture i informisanja čestitalo je policiji Srbije i Švajcarske na brzoj i efikasnoj reakciji sprečavanja prodaje slike "Blagoveštenski sabor" Vlaha Bukovca.


Beogradski glas (Beta) – Uprava javnog bazena u Inđiji skinula je novopostavljene ograde s bodljikavom „žilet-žicom“, pošto su to građani kritikovali na društvenim mrežava, deleći fotografije ograde koja može teško povrediti ljude i životinje.\nPortal Vojvođanskog istraživačko analitičkog centra VOICE piše da su građani burno negodovali i jer im je ograda ličila na zatvorsku, ili na „logor iz Drugog svetskog rata“.\nUpravnik bazena Milorad Dragojlović rekao je za VOICE da je „žilet-žica“ postavljena da bi se sprečilo noćno preskakanje ograde i kupanje u bazenu van radnog vremena, što se „sve češće dešava u poslednje vreme“.\n„Ne znam zašto mene zovete, jer sam ja samo radnik ovde. Nama je direktor naložio da ogradu postavimo i mi smo tako uradili. Takođe, danas nas je pozvao i rekao da ogradu ipak uklonimo“, kazao je Dragojlović.\nPo njegovim rečima, nema razloga za strahovanje od povreda, jer su ulaznice „izuzetno povoljne“, te on „ne vidi zašto bi bilo koje dete preskakalo ogradu“.\n„Kažem vam, razlog su huligani koji noću preskaču, a za postavljenje ograde smo iskoristili dane kada vremenske prilike ne dozvoljavaju kupanje u bazenu“, rekao je Dragojlović.


Stojke i Stanoje - Dobitna kombinacija! - Sportske.net\nStojke i Stanoje - Dobitna kombinacija!\nIzraelski Makabi Haifa je ove sezone posebno interesantan srpskim ljubiteljima fudbala, jer ga sa klupe vodi Aleksandar Stanojević, a mrežu čuva reprezentativac Srbije Vladimir Stojković.\nDosadašnji tok sezone nije išao prema očekivanjima, nekoliko vezanih poraza u izraelskom prvenstvu nateralo je Stanojevića da ponudi ostavku, ali ona nije prihvaćena i uprava, ali i navijači, stali su uz srpskog stručnjaka.\nŽeljeni rezultat je stigao proteklog vikenda, kada je Makabi Haifa u odličnoj utakmic savladao Hapoel iz Tel Aviva (3-1) i najavio povratak u formu, na radost brojnih navijača ovog kluba.\nGolman Vladimir Stojković je posle ovog meča u intervjuu ''Sportu'' istakao značaj pobede, uz uverenje da konačno dolaze bolji dani za Makabi Haifu.\n''Pred krcatim tribinama jednog od najlepših stadiona u Evropi, pred sjajnim navijačima, koji nikada ne napuštaju klub dobili smo veliki derbi protiv Hapoela. Dokaz pripadnosti uočava se, uostalom, i u broju godišnjih, pretplatnih ulaznica, 20.000 simpatizera poseduje taj dragoceni papir'', objašnjava Stojković.\nNaravno, posebno mu je drago i zbog ostanka Stanojevića na klupi.\n''Kad je ponudio ostavku, svi su mu dali bezrezervnu podršku, a to govori koliko poštuju njegov trud, angažovanost i znanje. Zajedno smo najjači!'', poručio je Stojković, koji takođe ističe da se u Izraelu igra napadački fudbal i da ima ''za 50 posto'' više posla nego dok je branio u Grčkoj prošle sezone.


Naslovna / Košarka / ABA / "Partizan se dodatno pojačao, biće ovo težak meč"\n2018-11-03 11:53 > 11:53\nDanas se od 17 sati sastaju Partizan i Mega Bemaks.\n"Dočekujemo Partizan koji je izuzetno kvalitetan protivnik i pored nešto slabijih igara u poslednjih nekoliko utakmica. Dodatno su se pojačali i sigurno je da nas očekuje veoma težak meč", rekao je Milojević za klupski sajt.\n"Svakom meču prilazimo sa potrebnom dozom energije na terenu i agresivnom odbranom. Ukoliko tako bude i u subotu, imaćemo dobru šansu da dođemo do novog trijumfa i tako nastavimo sjajan niz", rekao je Milojević, koji protiv crno-belih zbog povrede ne može da računa na iskusnog Branislava Ratkovicu.\n"Partizan je veoma dobra ekipa koja će umeti da kazni ukoliko ne uspostavimo naš ritam, uz brzu igru i agresivnu odbranu. Ukoliko uspemo u tome, verujem da možemo da dođemo do trijumfa i da tako nastavimo pobednički niz, što bi nam svima puno značilo", zaključio je Ašćerić.\nPrethodna Braun zaista dolazi u Bar


Izbjegnite kazne: ističe treća rata za plaćanje poreza – Radio Televizija Novi Pazar\nIzbjegnite kazne: ističe treća rata za plaćanje poreza\nAugust 3, 2017 August 3, 2017 Irma Jahic 851 Views\nTreća rata za plaćanje poreza na imovinu za 2017. godinu dospijeva 14. avgusta. Neplaćanje poreza predstavlja poreski prekršaj za koje su propisane novčane kazne od 5000 dinara za fizička lica, za preduzetnike 40 000 dinara i čak 100 000 dinara za pravna lica.\nIz Gradske uprave za naplatu javnih prihoda apeluju na građane da podnesu poreske prijave za utvrđivanje poreza na imovinu za nepokretnosti koje posjeduju , a nisu prijavili kako protiv istih ne bi bila podnijeta prekršajna prijava.\nTakođe apeluju na poreske obveznike da redovno izmiruju plaćanje poreskog duga, odnosno reprograma, koji su zaključili sa Gradskom upravom za naplatu javnih prihoda grada Novog Pazara, a povodom lokalnih javnih prihoda grada Novog Pazara.\nObveznici poreza na imovinu su građani, preduzetnici i preduzeća, a prikupljaju ga lokalne samouprave koje poreska rješenja za tekuću godinu počnu da uručuju od 15. maja. Porez na imovinu se plaća u četiri rate – prva do 15. februara, druga do 15. maja, treća do 15. avgusta, a poslednja do 15. novembra.\n← Delfini uspešni u Ovčar Banji\nTreća faza alergenog polena- poleni korova →


RUSIJA UPOZORAVA ZAPAD: U stalnom smo kontaktu s Beogradom zbog Kosova | WebTribune\nHome U FOKUSU RUSIJA UPOZORAVA ZAPAD: U stalnom smo kontaktu s Beogradom zbog Kosova\nRUSIJA UPOZORAVA ZAPAD: U stalnom smo kontaktu s Beogradom zbog Kosova\nRusija je u kontaktu s Beogradom zbog pogoršanja situacije između Srbije i Kosova, rekao je visoki ruski diplomata Aleksandar Bocan Harčenko.\n„Naravno, mi smo u kontaktu sve vreme. Saradnja sa Beogradom je vrlo intenzivna i u onome što se tiče borbe protiv pokušaja da se Kosovo ugura u međunarodne organizacije. Ali ’prva violina‘ u ovoj situaciji pripada Beogradu, a mi podržavamo njegove napore“, rekao je direktor evropskog odeljenja Ministarstva spoljnih poslova Rusije u intervjuu za RIA Novosti.\nOn je takođe naglasio „konstruktivni stav srpskog rukovodstva, koje mnogo čini za smanjenje tenzija, ali ne vidi recipročne korake“.\nPredsednik samoproglašene republike Kosovo Hašim Tači izrazio je ranije zabrinutost zbog propagandne kampanje Beograda i podsticanja Srba na severu Kosova na međunacionalnu mržnju i pozvao EU i NATO da osude Srbiju. Predsednik države koja nije članica UN pozvao je EU i NATO „da osude Srbiju za podsticanje novog sukoba na Kosovu i regionu“.\nPredsednik Srbije Tomislav Nikolić je prošlog četvrtka održao odvojene sastanke sa ambasadorima Rusije Aleksandrom Čepurinom, Kine Li Mančangom i SAD Kajlom Skotom, koje je obavestio o nekonstruktivnom ponašanju delegacije Prištine o pregovorima koji su u sredu održani u Briselu.\nIzbegavanje referenduma o NATO-u u Crnoj Gori govori o nesigurnosti vlasti\nIzbegavanje vlasti Crne Gore da održi referendum o članstvu zemlje u NATO-u govori o njihovoj nesigurnosti u njegove rezultate, izjavio je Bocan Harčenko.\n„To što rukovodstvo Crne Gore izbegava referendum već samo po sebi pokazuje nesigurnost u njegove rezultate. Sprovedene su ankete, i njihovi rezultati su ugrubo pola-pola. A ako referendum pokaže takav rezultat, kako onda može da se prevali preko jezika i kaže da je većina za ulazak u NATO? Po mom mišljenju, takva podeljenost javnog mnjenja bi trebalo da obeshrabri užurbano rešavanje ovog pitanja“, rekao je ruski diplomata.\n„Mi se držimo podalje od nametanja, ali sprovođenje referenduma u Crnoj Gori se samo nameće, to je prirodno rešenje za ovu situaciju. Potrebno je poštovati mišljenje građana“, istakao je on, prenosi “Sputnjik”.\nZemlje NATO-a su 19. maja 2016. godine potpisale protokol o pristupanju Crne Gore paktu, što joj daje status posmatrača na zasedanjima. Nakon ratifikacije svih zemalja-članica Crna Gora može da postane punopravni član NATO-a.\nZašto su Rusi ustvari došli u Siriju, ISTINA SE KRIJE, A TO JE OVO ….


EVROPSKA KOMISIJA: UZ PRIMEDBE, EK ćE PREDLOżITI OTVARANJE POGLAVLJA 32 I 35 U DECEMBRU 2015. GODINE\nEvropska komisija će u izveštaju o napretku Srbije na putu pristupanja EU generalno dati dobru ocenu, osim kad je reč o odnosu prema medijima i kampanji protiv Ombudsmana. Izveštaj EK-a o napretku Srbije na putu ka EU u proteklih godinu dana biće objavljen u utorak 10. novembra 2015. godine.\nOčekuje se da će EK generalno negativno oceniti odnos srpskih vlasti prema slobodi izražavanja i medijskim slobodama, rečnik koji predstavnici vlasti neretko koriste prema novinarima i medijima koji ih kritikuju, ali i kampanje koje se vode protiv predstavnika nezavisnih institucija, poput Ombudsmana.\nZakonodavna aktivnost u oblasti medija u Srbiji će biti dobro ocenjena.\nOčekuje se da će Srbija generalno biti vrlo dobro ocenjena. To pre svega važi za ekonomske reforme, s tim što će se insistirati na jačanju reformi u javnim preduzećima, kao i za napredak u dijalogu sa Prištinom, uz zamerke oko finansiranja srpskih "paralelnih struktura" i neusvajanja Statuta Zajednice srpskih opština.\nEK će takođe preporučiti otvaranje prvih poglavlja u pregovorima sa Srbijom, pa je gotovo sigurno da će poglavlja 32. i 35, o kontroli javnih finansija i o Kosovu, biti otvorena u decembru, a poglavlja 23. i 24, o vladavini prava i ljudskim pravima, u januaru ili februaru 2016. godine.\nPaket godišnjih izveštaja o zemljama kandidatima za članstvo u EU, ove godine će biti predstavljen u novoj formi i pružiti jasniju sliku o napretku u procesu evropskih integracija, a jedna od novina biće uvođenje ocena napretka na skali od jedan do pet.\nIzveštaji će dobiti drastično drugačiju formu kako bi se izbeglo suvoparno birokratsko fraziranje, koje je ranijih godina činilo veći deo sadržaja paketa i činilo ih teško čitljivim, kažu u Evropskoj komisiji.\nKomisija je proteklih meseci, iza strogo zatvorenih vrata, održala seriju konsultacija sa odabranim međunarodim stručnjacima za Zapadni Balkan i Tursku, koji su preporučili da se izveštaji ubuduće sastave tako da budu razumljiviji, da se obogate grafičkim sadržajima i da se u njih uvede takmičarski element, kroz tablice iz koje će se videti koliko je ko odmakao u odnosu na ostale kandidate.\nOsim toga, predloženo je i da se zemljama daju ocene od jedan do pet, po sličnom sistemu kakav je važio tokom pisanja izveštaja u procesu vizne liberalizacije pre nekoliko godina, s tim da će najviša ocena značiti da je zemlja kandidat potpuno dostigla evropske standarde u datoj oblasti, dok najniža ukazuje na stagnaciju ili nazadovanje.\nIzvor: Vebsajt N1, 07.11.2015.


Kratkoročni akcioni plan smanjena zagađenja vazduha čeka odobrenje ministarstva – RADIO TELEVIZIJA BOR\nKratkoročni akcioni plan smanjena zagađenja vazduha čeka odobrenje ministarstva\nBOR – Lokalna samouprava u Boru završila je izradu Kratkoročnog akcionog plana smanjena zagađenja vazduha u Boru i on je predat Ministarstvu za zaštitu životne sredine Republike Srbije na razmatranje. Nakon dobijanja saglasnosti od ovog ministarstva, plan će se naći pred odbornicima Skupštine grada, a ukoliko bude usvojen počeće i njegova primena u praksi.\nU izradi ovog dokumenta učestvovalo je desetak udruženja građana koji se bave ekologijom, a dokument je krajem prošle i početkom ove godine bio na javnoj raspravi. Većina primedbi građana koje su tada upućene ušle su u Akcioni plan i sada se čeka odobrenje nadležnog ministarstva.\nZa njegovu realizaciju predviđeno je ove godine u lokalnom budžetu 55 miliona dinara, a ova sredstva biće prvenstveno namenjena nabavci i postavljanju mernih stanica i uređaja za davanje informacija građanima o stepenu aerozagađenja u svim delovima grada. Ovi podaci biće na raspolaganju i republičkim službama koje bi trebalo da reaguju u slučaju povećanog zagađenja vazduha, kaže gradonačelnik Bora Aleksandar Milikić.\nTags: aerozagadenje, Bor, ekologija, grad bor, ministarstvo zastite zivotne sredine\nPrevious Povraćaj PDV-a na opremu za bebe I po novom i po starom Zakonu\nNext Prolazi zima bez snega


Zimski akva -park u Petrovcu na Mlavi\nNaslov: Zimski akva -park u Petrovcu na Mlavi Uto 3 Jan - 14:08\nNovootvoreni komplaks u selu Ždrelo ima otvorene i zatvorene bazene, akva park, banjski deo sa termalnim vodama\nPETROVAC NA MLAVI - U rekreativno-ugostiteljskom centru „Ždrelo“, uoči samog dočeka Nove godine, otvoren je jedinstveni zimski akva-park, sa termalnom vodom. Crvenu vrpcu presekli su prvi čovek Opštine, Radiša Dragojević, i predsednik SO, Milanče Aćimović, posle čega je novi objekat osveštao vladika braničevski Ignjatije.\nInače, kompleks na izvorištu mineralne vode, u selu Ždrelo - na putu od Petrovca ka Žagubici - otvoren je pre pet godina, posle završetka prve faze gradnje. Osim restorana sa baštom, danas poseduje hotel sa fitnes-centrom, saunom, solarijumom i parnim kupatilom, te akva-park, otvorene i zatvorene bazene za rekreaciju i hidromasažu, kao i banjski deo, sa kadama, saunom i solarijumom. Bazeni su sa zidanim objektom povezani „toplim tunelom“, pa su gosti uvek zaštićeni od hladnoće.\n- Osim sve većem broju turista, naše smeštajne kapacitete ponudićemo i sportistima za pripreme, jer za njih nema organizovanog smeštaja u Petrovcu - najavio je Dragiša Milojević, koji je sa porodicom, sopstvenim sredstvima, finansirao izgradnju i opremanje kompleksa.\nIzvorište tople vode u Ždrelu, koja dopire do 200 metara dubine i dostiže temperaturu od 42 stepena, zvanično, leči reumu, kožne i bolesti lokomotornog sistema, a otkriveno je slučajno, pre 25 godina - prilikom bušenja zemljišta u potrazi za nalazištima uglja i nafte.


Savić i Antić u poseti fabrici „Minel transformatori“ | Comel\nPočetna strana / Savić i Antić u poseti fabrici „Minel transformatori“\nPredsednik Gradske opštine Voždovac Aleksandar Savić i ministar rudarstva i energetike Aleksandar Antić obišli su danas pogon fabrike „Minel transformatori AD“ u Ripnju, koja je u poslednjih 16 meseci obnovila rad.\nNekada veliki gigant za proizvodnju i remont transformatora „Minel“ je od 2011. godine u stečaju. Zahvaljujući privatnoj komapniji „Komel transformatori d.o.o.“ koja je sklopila ugovor sa „Minelom“ o korišćenju pogona i opreme, od 4. decembra 2015. godine ova saradnja funkcioniše bez problema a svih 125 zaposlenih radnika „Minela“ je nastavilo da radi u komapniji „Komel transformatori“.\nPredsednik opštine Voždovac Aleksandar Savić rekao je da je cilj lokalne uprave da se uposli što više ljudi iz Ripnja, Pinosave i Zuca „kako bi ljudi mogli da rade blizu svojih kuća“.\nOn je naglasio da bi potpuno oživljavanje „Minela“ i zapošljavanje radnika bio veliki pomak na planu obezbeđivanja posla za Voždovčane.\nMinistar rudarstva i energetike Aleksandar Antić izrazio je zadovoljstvo činjenicom da je planirana proizvodnja opreme za potrebe Elektroprivrede Srbije, ali i za inostrano tržište.\n„Ja ću kao ministar uložiti dodatnu energiju da se ponovo animiraju zemlje koje su nekada bile glavno tržište za ove proizvode i da se na našu mapu ponuda ponovo stave proizvodi „Minela“, rekao je Aleksandar Antić.


Radio TV Stara Pazova - SEC: U susret 500 godina od početka reformacije\nU susret današnjem danu, kada se obeležava 499-ta godišnjica početka reformacije, sinoć je u Slovačkoj evangeličkoj crkvi u Staroj Pazovi održan celovečernji koncert posvećen ovom događaju. Pored članova pazovačkog hora Tilija, nosioci programa su bili gosti iz Pivnica. Oni su kroz pesme i recitale, potsetili na 31. oktobar 1517. godine, kada je Martin Luter na vratima crkve u Vitembergu objavio 95 teza protiv prodavanja oproštajnica i ostalih nemoralnih događaja u katoličkoj crkvi, zastupajući između ostalih tezu o tome da svaki čovek ima pravo da čita Bibliju na svom maternjem jeziku. U zapadnom svetu je to bio početak prevođenja Biblije sa latinskog na ostale jezike a raskol u crkvi je doveo do odvajanja i nastanka protestantskih i evageličkih crkava. Sledeće godine će se obeležiti 5 vekova reformacije, a u ovu proslavu će se uključiti i Slovačka evangelička crkva u Staroj Pazovi, naglasio je sveštenik Igor Feldi.


Dvostrana taktička vežba „Izvođenje napadne operacije“ na Pešteru | Ministarstvo odbrane Republike Srbije\nDvostrana taktička vežba „Izvođenje napadne operacije“ na Pešteru\nPredsednik Republike Srbije Tomislav Nikolić, ministar odbrane Zoran Đorđević i načelnik Generalštaba Vojske Srbije general Ljubiša Diković, sa članovima kolegijuma, prisustvovali su dvostranoj taktičkoj vežbi sa temom „Izvođenje napadne operacije“ koja je, danas, u okviru komandno-taktičke vežbe „Morava 2016“, realizovana na privremenom poligonu „Pešter“.\nU izvođenju vežbe, čiji je cilj provera sposobnosti komandi za planiranje i komandovanje u operacijama i provera obučenosti snaga za brzo reagovanje, uz pripadnike Četvrte brigade Kopnene vojske učestvovao je i deo pripadnika Druge brigade, Mešovite artiljerijske brigade, Specijalne brigade, 98. i 204. vazduhoplovne brigade.\nOcenjujući vežbu uspešno izvedenom, predsednik Nikolić je istakao da je već skoro dvadeset dana celokupan Generalštab na terenu, kao i sve komande, što svedoči da je vojska spremna da radi redovno pripremajući se za sve tri svoje misije.\n- Vi ste danas videli jednu veoma zanimljivu vežbu koja je pokazala kako u sadejstvu, više rodova vojske mogu da se odbrane, u ovom slučaju, od terorističke grupe - naglasio je predsednik Nikolić podsećajući da pripadnici vojske uvežbavaju i scenarija pomoći stanovništva u slučaju elementarnih nepogoda i prirodnih katastrofa, a ovakve vežbe, naglasio je, prilika su da se naučeno proveri na terenu.\nObraćajući se postrojenim učesnicima vežbe, predsednik Nikolić je poručio da je kao čovek i građanin Srbije ponosan na ono što su danas pripadnici Vojske Srbije izveli, jer su združeno i pod jedinstvenom komandom, apsolutno perfektno obavili zadatak koji nije bio nimalo lak.\n- Ja imam mnogo poverenja u našu Vojsku, a mislim da bi ova vežba, snimljena i prikazivana, građanima Srbije unela mnogo više sigurnosti i osećaj da smo potpuno bezbedni sa vama – naglasio je vrhovni komandant Vojske Srbije ocenivši vežbu ocenom „vrlo dobro“.\nPrema rečima generala Dikovića, u prethodnima danima, tokom izvođenja vežbe „Morava 2016“, jedinice Vojske Srbije pokazale zavidnu osposobljenost za izvršavanje zadataka.\nNa današnjem uvežbavanju, kojim je rukovodio pukovnik Zoran Nasković, korišćeni su tenkovi, borbena vozila pešadije, haubice, minobacači, samohodna lansirna oruđa, avioni, helikopteri, bespilotna letelica, kao i drugo naoružanje koje koriste pešadijske jedinice.\nU okviru današnjih aktivnosti na poligonu „Pešter“, ministar odbrane Zoran Đorđević održao je sednicu kolegijuma.\nPripadnici Rečne flotile danas su na poligonu „Taraš“ na Tisi realizovali drugi deo vežbe „Plavi delfin 2016“.\nSa rečnih minolovaca, patrolnih i desantno-jurišnih čamaca izvršena su zahtevna kontrolno-trenažna i vazdušno-ispitna gađanja ciljeva u vazdušnom prostoru protivavionskim dvadesetmilimetarskim topovima.\nNišandžije topovsku vatru otvaraju po ulasku cilja – tegleće mete koju brzinom od 400 kilometara na čas vuče avion „super galeb“ N-62T na visini od 500 metara – u sektor dejstva i to prvo pramčanim po boku, a potom i krmenim brodskim topovima.\nJedinice 126. brigade VOJIN neprekidno prate situaciju u vazdušnom prostoru i navode avijaciju, a raketne jedinice su fiktivno dejstvovale po vazduhoplovima nakon ulaska u zonu dejstva.\nU okviru treće misije Vojske Srbije inžinjerijske jedinice Druge brigade kopnene vojske popravljaju puteve u selu Miševići kod Nove Varoši. Sa taktičkim uvežbavanjima van mirnodopskih lokacija nastavile su i jedinice Prve i Treće brigade kopnene vojske, Specijalne brigade i Garde, kao i odeljenja za intervenciju Komande za obuku.


DOBRE NAVIKE / 23. april ’16.\nSubota 23.april 2016. godine\nU subotu 23. aprila Remont - nezavisna umetnička asocijacija nastavlja sa realizacijom projekta Dobre navike.\nPrijave za šetnju do petka, 22. aprila u 14 časova na e-mail remont@remont.net, ili telefonom + 381 11 32 23 406, + 381 69 32 23 533.\ni uz podršku Sekretarijata za kulturu Grada Beograda\nAutori: Adrijana Gvozdenović (Podgorica/Brisel), Vahida Ramujkić (Beograd), Mladen Bundalo (Prijedor/Mons), Jamesdin (Beograd/Berlin)\nKroz izložbu vode Miroslav Karić i Vahida Ramujkić\n04.04 – 23.04.2016.\nCiklus izložbi u okviru regionalnog projekta “From diaspora to diversities” ima za cilj da se kroz umetničke produkcije i prakse autora/ki različitih generacija rasvetle neke od tema i pitanja vezanih za fenomen dijaspore u savremenim kontekstima. Promišljajući sam pojam izvan dominantnih etnocentričnih i etničkih definicija, u fokusu se tako nalazi širok spektar iskustava privremenih i trajnih izmeštanja iz matičnih sredina odnosno života i/ili rada “negde napolju”. Prva izložba obuhvata segmente produkcija četvoro umetnika/ca koji se u različitim autorskim pristupima, poetikama i fokusima istraživanja bave ličnim iskustvima, promišljajući pritom čitav niz tema koje se tiču šire slike i kompleksnosti statusa i pozicija dijasporskih zajednica, grupa ili pojedinaca/nomada u procesima adaptacije, identifikacije, razumevanja i integracija u nove društvene situacije i ambijente.\nKulturni centar Beograda / Trg Republike 5\nAutori: Žizela Nunjes (Portugal), Verner Jauk (Austrija) i Sedrik Brandili (Francuska), umetnički studio Universal Everything (Velika Britanija), Aleksandra Jovanić (Srbija) i Bogdan Stefanović (Srbija)\nKroz izložbu vodi Dobrivoje Lale Erić\n07.04 – 27.04.2016.\nIzložba „Art and Science“ je jedinstven spoj naizgled suprotstavljenih svetova – čvrstog sistema savremene nauke i aktuelnih praksi u oblasti digitalne umetnosti - interaktivna umetnost, digitalna muzika i zvuk, digitalni dizajn, digitalne arhitektonske instalacije, kompjuterske animacije, film, fotografija i vizuelni efekti, digitalne zajednice i društvene mreže, hibridna umetnost, performansi i koreografije. Prva Art and Science izložba u Srbiji u okviru internacionalne selekcije premijerno predstavlja radove domaćih autora Aleksandre Jovanić i Bogdana Stefanovića. Događaj organizuju Centar za promociju nauke i Kulturni centar Beograda u okviru projekta Evropska mreža digitalne umetnosti i nauke.\nKnez Mihailova 42, www.zeptermuseum.rs\nAleksandar Rafajlović i Zdravko Joksimović\nKroz izložbu vodi istoričarka umetnosti Maja Stanković\n14.04 – 15.05.2016.\nAleksandar Rafajlović i Zdravko Joksimović, dugogodišnji prijatelji i saradnici, predstaviće se zajedničkom izložbom koja je rezultat nove potrage za sličnostima i vezama njihovih umetničkih praksi. Posle strpljivog rada na postavci, gde su na licu mesta reagovali na prostor, ostavili su 19 parova, 19 veza koje su tek u galerijskom prostoru proradile. Neke veze su bile veoma direktne, lako vidljive, neke tajnovite, neke sofisticirane, a jedna je - od svoje uloge da poveže dva različita rada, pristupa ili mišljenja, prerasla u sam rad jer su radovi postavljeni jedan pored drugog postali zajedničko delo. Čine ih fragmenti stvarnosti, svakodnevnog iskustva i predmeta koji su izdvojeni, izabrani, zabeleženi ili kombinovani u artificijelne forme. Ukazujući na simptome i fantazme od kojih je izgrađena naša realnost, oni, zapravo, ocrtavaju i dijagnosifikuju ‘stanje stvari’ ili ‘stanje duha’, zatečeno stanje ili ‘stanje na terenu’, odnosno ono stanje u kojem se mi sami nalazimo.


Rabljeni John Deere 3045 kompaktni traktori oglasi na prodaju - Hrvatska - Mascus Hrvatska\nVi ste ovdje: Mascus Hrvatska > Komunalni strojevi > John Deere > John Deere 3045\nRabljeni John Deere 3045 kompaktni traktori\nJohn Deere 3045RSnaga motora: 45, Prednji utovarivač: Ne, Preostale prednje gume / podvozje: 80%, Zaliha stražnjih guma: 80%, Veličina prednjih guma: 80, Veličina zadnjih guma: 80\nJohn Deere 3045RSnaga motora: 45, Prednji utovarivač: Ne, Preostale prednje gume / podvozje: 80%, Zaliha stražnjih guma: 80%\nOvdje je kompletna lista polovnih John Deere 3045, 3045 R kompaktni traktori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og John Deere 3045, 3045 R kompaktni traktori koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji John Deere 3045, 3045 R kompaktni traktori.\nMascus je najveće trzište na internet za kupoprodaju polovnih mašina u kategoriji John Deere 3045, 3045 R kompaktni traktori i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Niška televizija » Zakon o zaštiti na radu može da pretrpi određene izmene (VIDEO)\nObjavljeno 01.06.2015. 13:21\nZakon o bezbednosti i zdravlju na radu ne reguliše oblast osiguranja zaposlenih od povreda, kažu stručnjaci. Ipak, u ostalim segmentima, tvrde, on je usklađen sa evropskim standardima.\nVeć deset godina u Srbiji je na snazi Zakon o bezbednosti i zdravlju na radu, a kako tvrde stručnjaci iz ove oblasti, pravni okviri koji uređuju zaštitu na radu su skoro savršeni.\nIpak, zakon ne obavezuje poslodavce da osiguraju zaposlene od povreda i drugih nesrećnih slučajeva koji mogu da ih zadese na radnom mestu. Državni organi će, kaže Nikolić, ubuduće raditi na tome da radnicima u Srbiji obezbede i ovu vrstu osiguranja.\nPrvi pravni okviri u oblasti zaštite na radu u Srbiji su se pojavili krajem devetnaestog veka, kada je doneta Uredba o esnafima, a već 1910. godine kralj Petar I Karađorđević doneo je Zakon o radnjama. U novijoj istoriji države ova oblast je sve bolje uređivana, kaže Nikolić, a poslodavci sada već imaju sve uslove da u potpunosti primenjuju važeći zakon.\nO inicijativi za kupovinu NTV (VIDEO)


Fiskalni savet: Naše je da saopštimo i Vladi i javnosti\nTanjug 3. oktobra 2019. 13:55\nBEOGRAD – Fiskalni savet danas je kritikovao povećanje plata u javnom sektoru preko nominalnog rasta BDP-a i istakao da se to „događa dve godine za redom“, a na pitanje da li je to zbog izbora, predsednik Fiskalnog saveta Pavle Petrović je odgovorio da o tome zna koliko i novinari.\n“ Naš odnos s državom je malo složeniji, mi ulazimo u česte sudare s državom, neke naše predloge ne prihvate odmah, ali se desi da budu prihvaćeni u drugoj ili trećoj literaciji“, rekao je Petrović komentarišući česte kritike rada Fiskalnog saveta.\nKao primer, naveo je uvođenje švajcarske formule za povećanje penzija što je Fiskalni savet tražio još za 2019. godinu i bio kritikovan, a sada ga Vlada Srbije uvodi.\n„Čak i kada nešto što Vlada ne prihvata naša je uloga da damo analizu da poslanici vide, i da javnost preko novinara sazna, pa da može da objektivno rasuđuje“, zaključio je Petrović.\nČlan Fiskalnog saveta Vladimir Vučković rekao je da je uloga ovog tela da prepozna koja su raspoloživa sredstva i šta su prioriteti.\n„Na nivou gradova i opština možemo da kažemo da nedostaje osnovna komunalna infrastruktura, i to treba da bude prioritet, a onda, ako vlast ima novca, i za druge programe. Mi ne ocenjujemo da li je dobro ili loše, to je na građanima“, odgovorio je Vučković na pitanje novinara o opravdanosti ulaganja na rekonstrukciji trgova u Beogradu.


Javni poziv je otvoren do 10. maja, a za praćenje rada izabranih preduzeća biće zadužena na agencija za regionalni razvoj u saradnji sa Regionalnom razvojnom agencijom Bačka . Pravo da učestvuju u monitoringu imaju mala i srednja privredna društva i preduzetnici koji se bave proizvodnjom ili pružanjem usluga. - Mentoring je sveobuhvatan i relativno dug proces podrške preduzećima i preduzetnicima koji se nalaze u presudnom trenutku za njihov dalji razvoj ili za opstanak uopšte.\nProces mentoringa predstavlja određeni broj sati koji stručno lice-mentor provodi u direktnom kontaktu/radu sa vlasnikom radnje ili preduzeća. Po okončanju javnog poziva, biće odabrano devet preduzeća sa teritorije Bačke, koja će imati besplatnu uslugu mentoringa u trajanju od 50 sati - saopštili su organizatori.\nYou are here: PočetnaVESTIStručna pomoć maloj poljoprivredi


Kazne za društvene mreže zbog ekstermističkih postova - Dnevni list Danas\nPočetna » BBC News na srpskom » Kazne za društvene mreže zbog ekstermističkih postova\n0Piše: BBC News na srpskom 12. septembra 2018. 18.03\nGugl, Fejsbuk i Tviter moraju ukloniti ekstremističke sadržaje u roku od sat vremena ili će se suočiti sa velikim novčanim kaznama, izjavio je predsednik Evropske komisije.\nŽan klod Junker je na godišnjem zasedanju Evropskog parlamenta rekao je da je sat „presudan vremenski period“.\nOve internet kompanije imale su tri meseca da pokažu da reaguju brže kada je reč o uklanjanju radikalnih postova.\nAko nadležni ocene da neki sadržaj podstiče ili zagovara ekstremizam, taj sadržaj mora biti sklonjen sa mreže u roku od sat vremena, predlažu službenici EU. Firme koje to ne učine morale bi da plate sumu u izonsu od četiri odsto njihovih godišnjih prihoda.\nKao odgovor na ovaj predlog, Fejsbuk je saopštio: „Na FB nema mesta za terorizam. Podržavamo napor Evropske komisije da se borimo protiv njega i verujemo da je to moguće postići samo zajedničkim radom kompanija, civilnog društva i institucija.\nNapravili smo značajne pomake u pronalaženju i uklanjanju terorističke propagande, ali znamo da možemo učiniti još više.“\nPortparol Jutjuba je dodao da podržava „želju Evropske komisije da brzo reaguju na terorističke sadržaje i uklone nasilni ekstremizam sa platforme.“\n„Zato smo mnogo uložili u ljude, tehnologiju i saradnju sa drugim tehnološkim kompanijama na ovom polju.“\n„Potrebni su nam jaki i precizni alati da bismo pobedili u ovoj borbi,“ izjavila je poverenica Vera Jourova.\nInternet giganti sarađuju od 2015. godine i prave bazu podataka „digitalnih otisaka prstiju“ prethodno identifikovanog sadržaja, radi boljeg otkrivanja ekstremističkog materijala. Od decembra 2017. godine bilo je više od 40.000 takvih „heševa“


Uskoro počinje sanacija mostova na petlji u Blatuši - Akta.ba\n24.06.2020. 09:52 / Izvor: Akta.ba\nMinistar za prostorno uređenje, promet i komunikacije i zaštitu okoline Zeničko-dobojskog kantona Arnel Isak sa saradnicima je nedavno u kabinetu održao sastanak sa predstavnicima Javnog preduzeća Ceste Federacije BiH d.o.o. Sarajevo i preduzeća „HP Investing“ d.o.o. Mostar..\nTema razgovora je bila namjera investitora JP Ceste FBiH da pristupi sanaciji mostova kojim je obuhvaćena petlja Blatuša, na sjevernom ulazu u grad Zenicu.\n"Drago mi je da JP Ceste Federacije BiH nastavljaju investirati u Zenicu i stvaraju uslove za bolji i sigurniji saobraćaj na ovom dijelu puta i ulaza u grad. Zenica kao centar ZDK zaslužuje da se razvija i stvara uslove za još bolji i veći rast, a poboljšanje saobraćajne infrastrukture je svakako jedan od osnovnih preduslova za to", kaže ministar Isak, koji je tokom sastanka dao podršku ovom i sličnim projektima.\n"Razgovarali smo o uslovima izmjene režima saobraćaja tokom izvođenja radova na mostovima. Utvrdili smo da će se privremene izmjene režima saobraćaja izvoditi kroz četiri faze, u skladu sa napredovanjem radova, tako da se najmanje opterećuje dinamika radova ali i ne usporava ulaz i izlaz iz grada. Za prve tri faze radova (radovi na kraku Zenica-Sarajevo, na kraju Doboj-Zenica i radovi na objektu iznad M17) saglasnost za izmjene režima saobraćaja izdat će im Federalno ministarstvo prometa i komunikacija, a za četvrtu fazu radova koja podrazumijeva sanaciju mosta preko rijeke Bosne saglasnost ćemo mi izdati za šta smo im ovom prilikom najavili našu podršku", dodaje ministar Isak.


GIGANT MORA DA PLATI MILIONE: Žena preminula zbog pudera za bebe, kompanija plaća odštetu - Kurir\nSkandal Skandal SVETSKI GIGANT MORA DA PLATI MILIONE: Žena preminula zbog pudera za bebe, kompanija plaća odštetu\n14:56, 24.02.2016. 51\nDžeki Foks (62) iz Birmingema u Alabami umrla je od raka jajnika prošle godine jer je, kako se navodi, decenijama koristila puder za bebe jedne poznate kompanije. Njena porodica je tvrdila da je kompanija "Džonson i Džonson" znala za rizike pri upotrebi pudera i da nije o tim rizicima obavestila korisnike. Istraživači su rekli da je povezanost s rakom jajnika nedokazana."Ne postoji veća odgovornost od one koja se tiče zdravlja i sigurnosti naših kupaca i vrlo smo razočarani ishodom ovog slučaja. Saosećamo s porodicom, ali verujemo da je sigurnost kozmetičkog pudera utvrđena decenijskim istraživanjem", rekla je portparolka kompanije.\nBritanski istraživači tvrde da je povezanost između upotrebe pudera i raka jajnika još uvek 'nejasna'. "Čak i da postoji rizik, on je verovatno izuzetno mali", saopšteno je iz dobrotvorne organizacije "Cancer Research UK".